מסכת ערכין פרק ראשון הכל מעריכין

[ויקרא כז,ב: דבר אל בני ישראל ואמרת אלהם איש כי יפלא נדר בערכך נפשת לה’]

[ויקרא כז,ג: והיה ערכך הזכר מבן עשרים שנה ועד בן ששים שנה והיה ערכך חמשים שקל כסף בשקל הקדש]

[ויקרא כז,ד: ואם נקבה הוא והיה ערכך שלשים שקל]

[ויקרא כז,ה: ואם מבן חמש שנים ועד בן עשרים שנה והיה ערכך הזכר עשרים שקלים ולנקבה עשרת שקלים]

[ויקרא כז,ו: ואם מבן חדש ועד בן חמש שנים והיה ערכך הזכר חמשה שקלים כסף ולנקבה ערכך שלשת שקלים כסף]

[ויקרא כז,ז: ואם מבן ששים שנה ומעלה אם זכר והיה ערכך חמשה עשר שקל ולנקבה עשרה שקלים]

[ויקרא כז,ח: ואם מך הוא מערכך והעמידו לפני הכהן והעריך אתו הכהן על פי אשר תשיג יד הנדר יעריכנו הכהן]

(ערכין ב,א)

משנה:

הכל מעריכין (אם אמר על אחד "ערך פלוני עלי" - נותן ערך אותו פלוני כפי שניו, שהערך ניתן לפי השנים הכתוב בפרשת ערכין, ואחר שנות הנערכים הולכים)

ונערכין (אם אמר "ערכי עלי", או אם אמר אחר עליו "ערך פלוני עלי"),

נודרין ("דמי פלוני עלי" - ושמים אותו כעבד הנמכר בשוק) ונידרין ("דָמַי עלי", או אם אמר אחר עליו "דמי פלוני עלי"): כהנים לוים וישראלים, נשים ועבדים (ומשלמין לאחר זמן: כשנתגרשה האשה או נשתחרר העבד);

טומטום ואנדרוגינוס נודרין ונידרין (שהרי יש להם דמים) ומעריכין (את אחרים: אם אמרו "ערך פלוני עלי" - נותנין ערך אותו פלוני), אבל לא נערכין (אם אמר "ערכי עלי", או אם אמר אחר עליהם "ערך פלוני עלי" - לא אמר כלום, שאין להם ערך): שאינו נערך אלא הזכר ודאי ונקבה ודאית (שזכר ונקבה אמורין בפרשה);

חרש שוטה וקטן נידרין ונערכין, אבל לא נודרין ולא מעריכין, מפני שאין בהם דעת.

גמרא:

'*הכל מעריכין*' - לאתויי מאי?

לאתויי מופלא סמוך לאיש (בן י"ב שנה ויום אחד שהוא סמוך לאיש ואינו איש עד שיביא שתי שערות, ו'מופלא' קרי ליה, על שם שבודקין אותו אם יודע להפלות ולפרש לשם מי נדר ולשם מי הקדיש, כדקתני בפרק 'יוצא דופן' במסכת נדה (דף מה:));

'*נערכין*' לאתויי מאי? (כלומר '*הכל*' דקאי נמי א'נערכין', דאכולה מתניתין קאי, 'הכל' אהנערכין לאתויי מאי?)

לאתויי מנוול ומוכה שחין: סלקא דעתך אמינא 'נדר בערכך' כתיב [ויקרא כז,ב: דבר אל בני ישראל ואמרת אלהם איש כי יפלא נדר בערכך נפשת לה’]: (איתקש ערכין לדמים) כל שישנו בדמים ישנו בערכין וכל שאינו בדמים אינו בערכין (ומנוול ומוכה שחין אינן בדמים) - קא משמע לן: 'נפשות' (משמע) כל דהו (כל שהוא נפש). (ונודרין את אחרים, אבל לא נידרין, דאין שוים כלום.)

'*נודרין*' לאתויי מאי?

'*נידרין*' איצטריך ליה.

'*נידרין*' לאתויי מאי? אי לאתויי טומטום ואנדרוגינוס - בהדיא קתני להו!? ואי לאתויי חרש שוטה וקטן - בהדיא קתני להו!? אי לאתויי פחות מבן חודש - בהדיא קתני להו!? ואי לאתויי עובד כוכבים - בהדיא קתני להו!?

(כולהו הנך דמייתי תיובתא תני להו במתניתין בהדיא)

לעולם לאתויי פחות מבן חודש, ותני והדר מפרש. (והוא הדין נמי מצי למנקט חד מהנך, אלא חד מתרתי תלת נקט; לישנא אחרינא: להכי נקט האי, משום דפליגי רבנן ורבי מאיר בהאי פירקא (לקמן דף ה.): '*המעריך פחות מבן חדש: רבי מאיר אומר 'נותן דמיו: אדם יודע שאין ערך לפחות מבן חדש, וגמר ואמר לשם דמים; וחכמים אומרים: לא אמר כלום*' ולהכי סתמה ברישא: לאשמועינן ממשנה יתירא דאפילו לרבנן, היכא דאמר "דמיו עלי" יש לו דמים, ונותן דמיו; מפי מורינו.)

'*הכל סומכין*' [מנחות פ"ח מ"ט] לאתויי מאי?

לאתויי יורש (אדם שהפריש אביו קרבן ולא הספיק להקריבו עד שמת), ודלא כרבי יהודה.

'*הכל ממירין*' [תמורה פ"א מ"א] לאתויי מאי?

לאתויי יורש, ודלא כרבי יהודה, דתניא: '*יורש סומך, יורש מימר; רבי יהודה אומר: יורש אינו סומך, יורש אינו מימר*'.

מאי טעמא דרבי יהודה?

'קרבנו' (גבי סמיכה כתיבי תלתא קרבנו גבי שלמים, ב'ויקרא'\*, ודריש רבי יהודה לחד מינייהו) - ולא קרבן אביו, ויליף תחלת הקדש (תמורה שהיא תחלת הקדישה של בהמה זו) מסוף הקדש (סמיכה, שהוא סמוך לשחיטה): מה סוף הקדש יורש אינו סומך - אף תחלת הקדש יורש אינו מימר.

\*ויקרא ג,ב: וסמך ידו על ראש קרבנו ושחטו פתח אהל מועד וזרקו בני אהרן הכהנים את הדם על המזבח סביב

\*ויקרא ג,ח: וסמך את ידו על ראש קרבנו ושחט אתו לפני אהל מועד וזרקו בני אהרן את דמו על המזבח סביב

\*ויקרא ג,יב: ואם עז קרבנו והקריבו לפני ה' ויקרא ג,יג: וסמך את ידו על ראשו ושחט אתו לפני אהל מועד וזרקו בני אהרן את דמו על המזבח סביב

ורבנן?

[ויקרא כז,י: לא יחליפנו ולא ימיר אתו טוב ברע או רע בטוב ואם המר ימיר בהמה בבהמה והיה הוא ותמורתו יהיה קדש] 'המר ימיר' - לרבות את היורש, וילפינן סוף הקדש מתחלת הקדש: מה תחלת הקדש יורש מימר - אף סוף הקדש יורש סומך.

ורבנן, האי 'קרבנו' מאי עבדי ליה?

מיבעי ליה 'קרבנו' - ולא קרבן עובד כוכבים; 'קרבנו' - ולא קרבן חבירו; 'קרבנו' לרבות כל בעלי חוברין לסמיכה (חמשה שהביאו קרבן אחד בשותפות - כולן צריכין לסמוך עליו ואין אחד סומך עליו);

ורבי יהודה?

לרבות כל בעלי חוברין לסמיכה לית ליה (דסבירא ליה אחד סומך לכולם, ולא הוי כסומך על קרבן חבירו הואיל והוא שייך ביה).

ואי נמי אית ליה:

(ערכין ב,ב)

עובד כוכבים וחבירו (דאין ישראל סומך על קרבן עובד כוכבים ולא על קרבן ישראל חבירו) מחד קרא נפקי (דהני לאו 'קרבנו' נינהו, אבל אביו איצטריך קרא: דסלקא דעתא אמינא 'קרבנו' קרינא ביה, הואיל ויורש הוא); אייתרי להו תרי: חד = 'קרבנו' ולא קרבן אביו', ואידך - לרבות כל בעלי חוברין לסמיכה.

ורבי יהודה, האי [ויקרא כז,י: לא יחליפנו ולא ימיר אתו טוב ברע או רע בטוב ואם המר ימיר בהמה בבהמה והיה הוא ותמורתו יהיה קדש] 'המר ימיר' מאי עביד ליה?

מיבעי ליה לרבות את האשה, דתניא: '*לפי שכל הענין* (של תמורה) *אינו מדבר אלא בלשון זכר, מה סופינו לרבות את האשה* (שאם המירה בקרבנה יהא מומר)*? - תלמוד לומר: ואם המר ימיר*'.

ורבנן?

מ-'ואם';

ורבי יהודה?

'ואם' לא דריש.

'הכל חייבין בסוכה\*' לאיתויי מאי?

לאיתויי קטן שאינו צריך לאמו (מפרש במסכת סוכה (דף כח:) שניעור משנתו ואינו קורא 'אימא'), דתנן [סוכה פ"ב מ"ח]: '*קטן שאינו צריך לאמו חייב בסוכה*'.

\*[אין משנה או תוספתא או מדרש הלכה כזה]

'הכל חייבין בלולב\*' לאיתויי מאי?

לאיתויי קטן היודע לנענע, דתנן [סוכה פ"ג מ"טו]: '*קטן היודע לנענע חייב בלולב*'.

'הכל חייבין בציצית'\* לאיתויי מאי?

לאיתויי קטן היודע להתעטף, דתניא: '*קטן היודע להתעטף חייב בציצית*'.

'הכל חייבין בתפילין\*' לאיתויי מאי?

לאיתויי קטן היודע לשמור תפלין, דתניא [דומה למכילתא בא מסכת דפסחא פרשה יז ]: '*קטן היודע לשמור תפלין אביו לוקח לו תפלין*'

'*הכל חייבין בראייה*' [מכילתא משפטים מסכת דכספא פרשה כ] לאיתויי מאי?

לאיתויי מי שחציו עבד וחציו בן חורין (אבל עבד גמור - פטור, דכתיב את פני האדון ה' [שמות כג,יז; לד,כג] - מי שאין לו אדון אלא הוא);

ולרבינא, דאמר מי שחציו עבד וחציו בן חורין פטור מן הראייה (בפרק קמא דחגיגה (דף ד.), ומייתי לה מסיפא דמתניתין, דהתם קתני 'ועבדים שאינן משוחררין') - לאיתויי חיגר ביום ראשון ונתפשט ביום שני. (חיגר פטור מן הראייה, דרגלים כתיב - פרט לבעלי קבין.)

הניחא למאן דאמר (בפרק קמא דחגיגה (דף ט.)) '*כולן תשלומין זה לזה*' (דהא דקתני התם '*חוגג והולך את כל הרגל*' - משום דכל שבעת הימים תשלומין זה לזה: שני לראשון, ושלישי לשני - אלמא כל חד וחד חשיב באפי נפשיה: דהא אית להו תשלומין! ואיכא למימר דמאן דלא חזי בראשון וחזי בשני חייב), אלא למאן דאמר כולן תשלומין לראשון (למי שהוא ראוי ומחוייב בראשון להקריב, ולא הקריב - מקריב כל שבעה, ומי שלא נראה בראשון - שוב אינו חייב, דהא כולן אינן תשלומין אלא לראשון) - (מאי איכא למימר?) לאיתויי מאי?

לאיתויי סומא באחת מעיניו, ודלא כי האי תנא, דתניא: '*יוחנן בן דהבאי אומר משום רבי יהודה: סומא באחת מעיניו פטור מן הראייה, שנאמר* [שמות כג,יז: שלש פעמים בשנה יראה כל זכורך אל פני האדן ה'] *יראה יראה* ('יראה' כתיב, וקרינא יֵרָאֶה)*: כדרך שבא לראות כך בא ליראות: מה לראות בשתי עיניו - אף ליראות בשתי עיניו* (כדרך שהקדוש ב"ה בא לראות אותך והוא שלם בשתי עיניו - כך בא ליראות שיהא הוא נראה לך בשתי עיניך).

[## אבל איך לפרש את המליה 'אל' בפסוק כל זכורך אל פני? וכי אפשר לפרש 'יִראֶה אֶל'? לכן אולי יש לומר שנלמד מהמילה 'יראו' מפסוק דומה: שמות כג,טו: את חג המצות תשמר שבעת ימים תאכל מצות כאשר צויתך למועד חדש האביב כי בו יצאת ממצרים ולא יראו פני ריקם – וכאן אפשר לדרוש יִראוּ – יֵרָאוּ: כמו שרואים כך צריכים להיראות; וכן בשמות פרק לד, פסוקים כ – יראה כל זכורך, פסוק כד - ולא יראו]

ואיבעית אימא: לעולם לאיתויי מי שחציו עבד וחציו בן חורין, ודקא קשיא לך דרבינא - לא קשיא: כאן במשנה ראשונה (קודם שהודו בית הלל - היה בחזקת עבד), כאן במשנה אחרונה (אבל אחר שחזרו להודות - הואיל ובידינו לשחררו - כמשוחרר דמי, שאין רשות רבו עליו, ולא קרינא ביה 'אדון אחר'), דתנן [גיטין פ"ד מ"ה; עדויות פ"א מ"יג]: '*מי שחציו עבד וחציו בן חורין עובד את רבו יום אחד ואת עצמו יום אחד - דברי בית הלל; אמרו להם בית שמאי: תיקנתם את רבו, ואת עצמו לא תיקנתם: לישא שפחה אינו יכול - בת חורין אינו יכול; יבטל? והלא לא נברא העולם אלא לפריה ורביה, שנאמר* (ישעיהו מה,יח) [כי כה אמר ה' בורא השמים הוא האלקים יצר הארץ ועשה הוא כוננה] *לא תוהו בראה לשבת יצרה* [אני ה' ואין עוד]*! אלא מפני תיקון העולם כופין את רבו ועושה אותו בן חורין וכותב שטר על חצי דמיו; וחזרו בית הלל להורות כדברי בית שמאי*'.

'הכל חייבין בתקיעת שופר\*' לאיתויי מאי?

לאיתויי קטן שהגיע לחינוך (פלוגתא היא בפרק בתרא דיומא (דף פב.): חד אמר כבר (שית) [שמונה] כבר (שבע) [תשע] וחד אמר כבר תשע כבר עשר שמחנכין אותו לשעות), דתנן '*אין מעכבין את הקטן מלתקוע ביום טוב*'.

'הכל חייבין במקרא מגילה\*', *'הכל כשרין לקרות את המגילה* [מגילה פ"ב מ"ז]' - לאיתויי

(ערכין ג,א)

מאי?

לאתויי נשים (שחייבות במקרא מגילה, וכשרות לקרותה ולהוציא זכרים ידי חובתם), וכדרבי יהושע בן לוי, דאמר רבי יהושע בן לוי: נשים חייבות במקרא מגילה, שאף הן היו באותו הנס.

'הכל חייבין בזימון\*' לאתויי מאי?

\*[אין משנה או תוספתא או מדרש הלכה כזה]

לאתויי נשים ועבדים, דתניא: '*נשים מזמנות לעצמן ועבדים מזמנין לעצמן*' (שלש נשים וכן שלשה עבדים; אבל אין שתי נשים או שני עבדים מצטרפין עם אנשים, לפי שיש באנשים מה שאין בנשים ובעבדים: שאין הנשים אומרות ברית, ואין העבדים אומרים 'על נחלתנו').

'הכל מצטרפין לזימון\*' לאתויי מאי?

לאתויי קטן היודע למי מברכין, דאמר רב נחמן: יודע למי מברכין - מזמנין עליו.

'*הכל מטמאין בזיבה*' [זבים פ"ב מ"א] - לאתויי מאי?

לאתויי תינוק בן יומו, דתניא [דומה לספרא מצורע פרק זבים פרשתא א משנה א]: [ויקרא טו,ב: דברו אל בני ישראל ואמרתם אלהם איש איש כי יהיה זב מבשרו זובו טמא הוא] '*'איש', מה תלמוד לומר 'איש איש'? - לרבות תינוק בן יום אחד שמטמא בזיבה - דברי רבי יהודה; רבי ישמעאל בנו של רבי יוחנן בן ברוקה אומר: אינו צריך, הרי הוא אומר* (ויקרא טו,לג) [והדוה בנדתה] *והזב את זובו לזכר ולנקבה* [ולאיש אשר ישכב עם טמאה]*: 'לזכר' - כל שהוא זכר, בין קטן בין גדול; '*[ו]*לנקבה' כל שהיא נקבה, בין קטנה בין גדולה; אם כן מה תלמוד לומר 'איש איש'? דברה תורה כלשון בני אדם*'.

'הכל מטמאין בטמא מת\*' לאתויי מאי?

לאתויי קטן; סלקא דעתך אמינא (במדבר יט,כ) [ו]איש אשר יטמא ולא יתחטא [ונכרתה הנפש ההוא מתוך הקהל כי את מקדש ה' טמא מי נדה לא זרק עליו טמא הוא] 'איש' – אִין, קטן – לא! - קא משמע לן (במדבר יט,יח) [ולקח אזוב וטבל במים איש טהור והזה על האהל ועל כל הכלים] ועל הנפשות אשר היו שם [ועל הנגע בעצם או בחלל או במת או בקבר];

אלא 'איש' למעוטי מאי?

למעוטי קטן מכרת (דהאי קרא [במדבר יט,כ: ואיש אשר יטמא ולא יתחטא ונכרתה] - בנכנס טמא למקדש כתיב, ומחייב ליה כרת; ולהכי כתיב איש: למעוטי קטן, דלאו בר עונשין הוא; אבל טמא הוא לטמא אוכלין ומשקין כגדול).

[## פשיטא? אולי למיעוטי גדול שטמא קטן שהכניסוֹ למקדש; דהוה אמינא מדקיימא לן 'בני אהרן – אף הקטנים במשמע' [ספרא אמור פרשתא א משנה ב], אף גדול שטמא כהן קטן והכניסו למקדש יהא בכרת – קא משמע לן.]

'*הכל מטמאין בנגעים*' [נגעים פ"ג מ"א] לאתויי מאי?

לאתויי קטן; סלקא דעתך אמינא (ויקרא יג,מד) איש צרוע [הוא, טמא הוא, טמא יטמאנו הכהן בראשו נגעו] כתיב, איש – אִין, קטן לא? - קא משמע לן;

ואימא הכי נמי?

(ויקרא יג,ב) אדם כי יהיה בעור בשרו [שאת או ספחת או בהרת והיה בעור בשרו לנגע צרעת והובא אל אהרן הכהן או אל אחד מבניו הכהנים] מכל מקום;

ואלא 'איש' למה לי?

לכדתניא: '*איש, אין לי אלא איש, אשה מנין? כשהוא אומר* (ויקרא יג,מה) והצרוע [אשר בו הנגע בגדיו יהיו פרמים וראשו יהיה פרוע ועל שפם יעטה וטמא טמא יקרא] (והצרוע.משמע צרוע אחרינא: לרבות את האשה) *הרי כאן שנים; אם כן מה תלמוד לומר 'איש'* (דמשמע 'איש ולא אשה' - ולאו אטמא יטמאנו קאי, דהתם - אפילו אשה)*?* (אלא) *לענין שלמטה* (אקרא דלמטה קאי דמשתעי בפריעה ופרימה)*: 'איש פורע ופורם ואין האשה פורעת ופורמת* [הסיום של ברייתא זה הוא במשנה סוטה פ"ג מ,ט]'.

'הכל רואין את הנגעים\*', '*הכל כשרין לראות את הנגעים*' [נגעים פ"ג מ"א] (חדא הוא, ולא גבי הדדי תניא) - לאתויי מאי?

לאתויי שאינו בקי בהן ובשמותיהן.

והאמר מר (בפרק קמא דשבועות (דף ו.)): '*אינו בקי בהן ובשמותיהן אינו רואה את הנגעים*'?

אמר רבינא: לא קשיא: הא דמסברי ליה וסבר (הלכות נגעים, אף על פי שאינו בקי, והולך תלמיד חכם ישראל ורואה עמו ואומר לו: אמור "טמא" - והוא אומר; "טהור" - והוא אומר, שהטומאה והטהרה תלויה במאמר הכהן; והכי תניא בתורת כהנים [ספרא תזריע פרשתא א פרק א משנה ט]) הא דמסברי ליה ולא סבר.

'*הכל כשרין לקדש*' [פרה ה,ד] (לערב מים חיים באפר חטאת) - לאתויי מאי?

לרבי יהודה לאתויי קטן, ולרבנן לאתויי אשה, דתנן [פרה פ"ה מ,ד]: '*הכל כשרין לקדש חוץ מחרש שוטה וקטן; רבי יהודה מכשיר בקטן ופוסל באשה ובאנדרוגינוס*'. (טעמייהו דרבנן ורבי יהודה מפרש במסכת יומא בפרק 'טרף בקלפי' (דף מג.)).

'*הכל כשירין להזות*' [תוספתא פרה פ"יב מ"ה] - לאתויי מאי?

לאתויי ערל (שמתו אחיו מחמת מילה), וכדרבי אלעזר, דאמר רבי אלעזר: ערל שהזה (ממי חטאת על הטמא) - הזאתו כשרה. (טעמא מפרש ביבמות בפרק 'הערל' (דף עב): מידי דהוה אטבול יום, שפסול בתרומה וכשר בפרה.)

'*הכל שוחטין*' (תרי הכל שוחטין איכא בפרק קמא דחולין (חולין פ"א מ"א דף ב., ופ"א מ"ב דף טו:)) - לאתויי מאי?

חדא לאתויי כותי וחדא לאתויי ישראל מומר

'*הכל מעלין לארץ ישראל*' (בפרק בתרא דכתובות (פ"יג מ,יא; דף קי:)) - לאתויי מאי?

(ערכין ג,ב)

לאתויי עבדים (שאם יש לו עבד כנעני מהול למכור, ורוצה העבד שלא ימכרנו אלא בארץ ישראל - כופין את רבו להעלותו);

ולמאן דתני עבדים בהדיא לאתויי מאי?

לאתויי מנוה היפה (דחוצה לארץ) לנוה הרעה (דארץ ישראל, ואין אשתו יכולה לעכב עליו; וכן מארץ ישראל לירושלים [להלן]);

'*ואין הכל מוציאין*' (כתובות פ"יג מ,יא) - לאתויי עבד שברח מחוצה לארץ לארץ.

'*הכל מעלין לירושלים*' (כתובות פ"יג מ,יא) לאתויי מנוה היפה לנוה הרעה;

'*ואין הכל מוציאין*' (כתובות פ"יג מ,יא) - לאתויי מאי?

לאתויי מנוה הרעה לנוה היפה.

'הכל חייבין בסוכה: כהנים לוים וישראלים\*' (עד השתא דריש הכל 'לאתויי מאי', ומהשתא דריש הנך דתני 'כהנים לוים וישראלים', וקא בעי)

פשיטא? אי הני לא מחייבי, מאן מיחייבי?

'כהנים' איצטריכא ליה: סלקא דעתך אמינא הואיל וכתיב (ויקרא כג,מב) בסוכות תשבו [שבעת ימים כל האזרח בישראל ישבו בסכת], ואמר מר '*תשבו שבעת ימים' - כעין תדורו: מה דירה איש ואשתו - אף סוכה איש ואשתו*', והני כהנים - הואיל ובני עבודה נינהו (ואין יכולין לדור איש ואשתו בסוכה שאין נזקקין לנשותיהן דרמיא עלייהו עבודת הרגל) - לא ליחייבו? קא משמע לן (דאף על גב דלא אפשר להו 'כעין תדורו'): נהי דפטירי בשעת עבודה, בלא שעת עבודה חיובי מיחייבי (היכי דאפשר להו – מיחייבי, ובעידן עבודה פטירי, שלא בעידן עבודה מיחייבי), מידי דהוה אהולכי דרכים, דאמר מר: '*הולכי דרכים ביום פטורין מן הסוכה ביום - וחייבים בלילה*'.

'הכל חייבין בציצית: כהנים לוים וישראלים\*' – פשיטא?

'כהנים' איצטריך ליה: סלקא דעתך אמינא: הואיל וכתיב (דברים כב,יא) לא תלבש שעטנז גדילים תעשה לך, מאן דלא אישתרי כלאים לגביה בלבישה - הוא דמחייב במצות ציצית, והני כהנים, הואיל ואשתרי כלאים לגבייהו (בעידן עבודה: דאבנט - של כלאים היה, דכתיב (שמות לט,כט) ואת האבנט שש משזר [ותכלת] ; '*מדשש כיתנא, תכלת עמרא*' [במסכת יבמות (דף ד:)]) - לא לחייבו? קא משמע לן: נהי דאישתרי בעידן עבודה, בלא עידן עבודה לא אישתרי.

'הכל חייבין בתפילין: כהנים לוים וישראלים\*'; פשיטא?

'כהנים' איצטריך ליה: סלקא דעתך אמינא הואיל וכתיב (דברים ו,ח) וקשרתם לאות על ידך והיו לטוטפות בין עינך: כל דאיתיה במצוה דיד איתיה במצוה דראש, והני כהנים - הואיל וליתנהו במצוה דיד, דכתיב [ויקרא ו,ג: ולבש הכהן מדו בד ומכנסי בד] ילבש על בשרו [והרים את הדשן אשר תאכל האש את העלה על המזבח ושמו אצל המזבח] - שלא יהא דבר חוצץ בינו (בין בגדי כהונה) ובין בשרו (ותפילין על בשרו בעינן, תחת בגדיו בקיבורת אצל הכתף, כדאמר במנחות ב,הקומץ רבה, (דף לז:) דתחת בגדיו בעינן, דכתיב [שמות יג,ט] והיה לך לאות - ולא לאחרים לאות), אימא במצוה דראש נמי לא ליחייבו? - קא משמע לן, דלא מעכבי אהדדי, כדתנן [מנחות פ"ד מ"א] '*תפלה של יד אינה מעכבת של ראש ושל ראש אינה מעכבת של יד*';

ומאי שנא דיד - דכתיב 'ילבש על בשרו' - ראש נמי כתיב (שמות כט,ו) ושמת המצנפת על ראשו [ונתת את נזר הקדש על המצנפת]?

תנא: '*שערו היה נראה בין ציץ למצנפת ששם מניח תפילין*' (ציץ מונח על המצח, ומצנפת על הראש, ואינה מחזקת עד המצח, אלא מקום התפילין נראה בגובה הראש מקום שמוחו של תינוק רופס).

'הכל חייבין בתקיעת שופר: כהנים לוים וישראלים\*' – פשיטא?

'כהנים' איצטריכא ליה: סלקא דעתך אמינא הואיל וכתיב (במדבר כט,א) [ובחדש השביעי באחד לחדש מקרא קדש יהיה לכם כל מלאכת עבדה לא תעשו] יום תרועה יהיה לכם (יום תרועה משמע יום אחד בלבד): מאן דליתיה אלא בתקיעה דחד יומא חייב, והני כהנים - הואיל ואיתנהו בתקיעה כוליה שתא, דכתיב (במדבר י,י) [וביום שמחתכם ובמועדיכם ובראשי חדשיכם] ותקעתם בחצוצרות על עולותיכם [ועל זבחי שלמיכם והיו לכם לזכרון לפני אלקיכם אני ה' אלקיכם] אימא לא ליחייבו?

מי דמי? התם חצוצרות, הכא שופר!

איצטריך: סלקא דעתך אמינא הואיל ותנן [ראש השנה פ"ג מ"ה]: '*שוה היובל לראש השנה לתקיעה ולברכות* (שהיו נמי אומרים ביום הכפורים של שנת היובל: מלכיות זכרונות שופרות)': דאיתיה במצות יובל איתיה במצות ראש השנה, דליתיה במצות יובל ליתיה במצות ראש השנה, והני כהני הואיל וליתנהו במצות דיובל, דתנן [ערכין פ"ט מ"ח; להלן לג,ב]: '*כהנים ולוים מוכרין לעולם* (אפילו בשנת היובל עצמה, אם מכרו קרקע שלהם - מכורה היא, ואילו גבי ישראל תניא בגמרא בפרק בתרא (לקמן כט:) 'ובשנת היובל לא ימכור ואם מכר אינה מכורה, והמעות חוזרין', וגבי כהנים תנן '*מוכרין לעולם*': דמכורה ויוצאה והמעות שלהן, דהא ליכא למימר דלא הדרא ארעייהו ביובל, דודאי הדרא, דכתיב ואשר יגאל מן הלוים, ואמרינן בפרק בתרא (שם דף כט:): ממכרו יוצא בחנם)

(ערכין ד,א)

*וגואלין לעולם*' (אם מכרו שדה - גואלין אותה מיד וישראל; אינו מותר לגאול פחות משתי שנים, כדכתיב: במספר שני תבואות ימכר לך [ןיקרא כה,טו]), אימא במצות ראש השנה נמי לא ליחייבו? - קמשמע לן: נהי דליתנהו בהשמטת קרקע (כלומר: בכל דין השמטת קרקעות, דהא תנן '*מוכרין לעולם*'), בהשמטת כספים [ו]בשילוח עבדים מיהא איתנהו.

'הכל חייבים במקרא מגילה: כהנים לוים וישראלים\*' – פשיטא?

לא, צריכא ליבטיל עבודתם, וכדרב יהודה אמר שמואל, דאמר רב יהודה אמר שמואל: כהנים בעבודתם ולוים בדוכנן וישראל במעמדן מבטלין עבודתם ובאין לשמוע מקרא מגילה.

'הכל חייבין בזימון: כהנים לוים וישראלים\*' – פשיטא?

לא, צריכא דקאכלי קדשים; סלקא דעתך אמינא (שמות כט,לג) ואכלו אותם אשר כופר בהם [למלא את ידם לקדש אתם וזר לא יאכל כי קדש הם] אמר רחמנא (מלמד שהכהנים אוכלין והבעלים מתכפרין (יומא סח:)), והא (והך אכילת קדשים - משום) כפרה היא (אימא לא תיבעי זימון)? - קא משמע לן (דברים ח,י) ואכלת ושבעת [וברכת את ה' אלקיך על הארץ הטבה אשר נתן לך] אמר רחמנא, והא איתנהו.

'הכל מצטרפין לזימון: כהנים לוים וישראלים\*' – פשיטא?

לא, צריכא דקאכלי כהנים תרומה או קדשים וזר קאכיל חולין: סלקא דעתך אמינא הואיל ואי בעי זר למיכל בהדי כהן לא מצי אכיל, אימא לא ליצטרף? קא משמע לן: נהי דזר בהדי כהן לא מצי אכיל, כהן בהדי זר מצי אכיל (מן החולין, הלכך מצטרפין).

'*הכל מעריכין ... כהנים לוים וישראלים*' [משנתנו] – פשיטא?

אמר רבא: לא נצרכא אלא לבן בוכרי (בסיפא דמילתא מפרש הא דרבא), דתנן [שקלים פ"א מ"ד]:

'*אמר רבי יהודה: העיד בן בוכרי ביבנה: כל כהן ששוקל* (שקלים באחד באדר, אף על גב דלכתחילה לא מיחייב, דכתיב (שמות לח,כו) לכל העובר על הפקודים ושבט לוי לא נפקד) *- אינו חוטא* (כדמפרש לקמן: דלא הוו חולין בעזרה)*.*

*אמר לו רבן יוחנן בן זכאי: לא כן, אלא כל כהן שאינו שוקל חוטא* (מפרש במסכת שקלים (דף ג.): דכתיב [שמות ל,יג] זה יתנו 'זה' בגימטריא י"ב שבטים, דהיינו נמי שבט לוי: דכל העובר מפרש כל העובר בים סוף)*, אלא שהכהנים דורשין מקרא זה לעצמן* (להנאתן ושלא כדין)*:* (ויקרא ו,טז) *וכל מנחת כהן כליל תהיה לא תאכל: הואיל ועומר ושתי הלחם ולחם הפנים שלנו הם* (שהרי מתרומת הלשכה הן באין, ואם אנו שוקלין ללשכה - נמצאת מנחת העומר ושתי הלחם ולחם הפנים משלנו)*, היאך הם נאכלין* (הכתיב [ויקרא ו,טז] [וכל מנחת כהן כליל תהיה] לא תאכל! ולדידן לית לן הך דרשא, דהאי כליל תהיה - במנחת כהן גרידתא כתב, אבל במנחת צבור - זיל בתר רובא)?'

ולבן בוכרי נמי: כיון דלכתחילה לא מיחייבי לאיתויי, כי מייתי - נמי 'חוטא' הוא: דקא מעייל חולין לעזרה!?

דמייתי להו ומסר לצבור (והלכך לבן בוכרי דפטר להו לכהנים משקלים איצטריך מתניתין למתני דכהן שהעריך עצמו או את אחֵר - נותן את הערך כישראל); סלקא דעתך אמינא 'הואיל וכתיב (ויקרא כז,כה) וכל ערכך יהיה בשקל הקדש [עשרים גרה יהיה השקל]: כל דאיתיה בשקלים איתיה בערכין, והני כהנים - הואיל וליתנהו בשקלים - ליתנהו בערכין'? - קא משמע לן (דלא גמירי).

אמר ליה אביי: האי 'וכל ערכך' – ל'כל ערכין שאתה מעריך לא יהו פחותין מסלע' הוא דאתא (דעני בערכין נידון בהשג יד, דכתיב (ויקרא כז,ח) על פי אשר תשיג יד הנודר [יעריכנו הכהן], ופחות מסלע לא יתן לעולם, כדאמר בפרק שני (מ"א; לקמן ז:) '*אין בערכין פחות מסלע*', ומייתי טעמא מהאי קרא; וכיון דלהכי אתא - לא הוה סלקא דעתא למדרש לדרשא אחריתי: למפטר כהנים מערכין; ומתניתין לא איצטריך)!

[## ומדוע לא נלמד 'קרי ביה ערך בערכך' כמו בדף ד ע"ב?]

אלא אמר אביי: איצטריך: סלקא דעתך אמינא 'הואיל וכתיב (במדבר יח,טז) ופדויו מבן חדש תפדה בערכך [כסף חמשת שקלים בשקל הקדש עשרים גרה הוא], כל דאיתיה בפדיון הבן איתיה בערכין, והני כהנים - הואיל וליתנהו בפדיון הבן (כהנים נפטרו מפדיון הבן [בפ"ק דבכורות (ד.)] מקל וחומר: אם פטרו את של ישראל במדבר - קל וחומר את של עצמן!) - ליתנהו בערכין' - קא משמע לן.

אמר ליה רבא: אלא מעתה גבי איל אשם, דכתיב (ויקרא ה,כה) 'ואת אשמו יביא לה' איל תמים מן הצאן בערכך [לאשם אל הכהן]', הכי נמי דכל דאיתיה בערכין איתיה באיל האשם, טומטום ואנדרוגינוס דליתנהו בערכין ליתנהו באיל האשם (והא ישראל נינהו! אלא ודאי הכי לא דרשינן, ואכתי מתניתין למה לי למיתני '*כהנים ולוים וישראלים*')?

אלא אמר רבא, ואיתימא רב אשי: איצטריך: סלקא דעתך אמינא 'הואיל וכתיב ([גבי] עני שהעריך את עצמו או את אחר) [ויקרא כז,ח: ואם מך הוא מערכך] והעמידו לפני הכהן [והעריך אתו הכהן על פי אשר תשיג יד הנדר יעריכנו הכהן] - ולא כהן לפני כהן (הלכך כהן ליתיה בערכין: דאי עני הוא - לא קרינא ביה והעמידו לפני הכהן)' - קא משמע לן.

(אמר מר לעיל:) *'*[הכל] *נערכין' - לאתויי מנוול ומוכה שחין.*

מנא הני מילי?

דתנו רבנן: [ויקרא כז,ב: דבר אל בני ישראל ואמרת אלהם איש כי יפלא נדר בערכך נפשת לה'] 'בערכך' להביא ערך סתום (לקמן מפרש וכולה ברייתא מפרש לקמן);

דבר אחר: 'בערכך' - ערך כולו הוא נותן, ולא ערך אברים (אמר "ערך ידי עלי" - לא אמר כלום: דאין ערך לאיברים; אבל אם אמר "דמי ידי עלי" - נותן דמי ידו);

יכול שאני מוציא אף דבר שהנשמה תלויה בו (שאם אמר "ערך ראשי" או "ערך כבידי")?

תלמוד לומר: 'נפשות' (בנפש תלה רחמנא, ואם העריך דבר שהנשמה תלויה בו - נותן ערך כולו).

[דבר אחר] 'נפשות' ולא המת (שאם אמר "ערך מת זה עלי" - לא אמר כלום);

אוציא את המת ולא אוציא את הגוסס?

תלמוד לומר (גבי עני שהעריך כתיב): [ויקרא כז,ח: ואם מך הוא מערכך] והעמידו [לפני הכהן] והעריך [אתו הכהן על פי אשר תשיג יד הנדר יעריכנו הכהן] - כל שישנו בהעמדה ישנו בהערכה, וכל שאינו בהעמדה אינו בהערכה.

דבר אחר: 'נפשות' (למה נאמר? שאם לא נאמר נפשות אלא 'נפש' הייתי אומר:) אין לי אלא אחד שהעריך אחד (כדכתיב (ויקרא כז,ב) איש כי יפליא נדר בערכך, דהיינו אחד שהעריך אחד), אחד שהעריך מאה מנין? - תלמוד לומר: 'נפשות';

דבר אחר: 'נפשות' (למה נאמר? - שאם אמר 'נפש' הייתי אומר:)

(ערכין ד,ב)

אין לי אלא איש שהעריך בין איש בין אשה (דכתיב (ויקרא כז,ב) איש כי יפליא בערכך נפשות דמשמע שהאיש מעריך נפש כל שהוא); אשה שהעריכה איש, אשה שהעריכה אשה מנין? - תלמוד לומר: 'נפשות' (דהכי משמע בערכך נפשות: כל נפשות יכולות להעריך);

דבר אחר: 'נפשות' - *לרבות מנוול ומוכה שחין*; שיכול 'נדר בערכך - כל שישנו בדמים ישנו בערכין, וכל שאינו בדמים אינו בערכין' - תלמוד לומר: 'נפשות';

(ויקרא כז,ג) והיה ערכך [הזכר מבן עשרים שנה ועד בן ששים שנה והיה ערכך חמשים שקל כסף בשקל הקדש] - לרבות טומטום ואנדרוגינוס לדמים; שיכול 'נדר בערכך - כל שישנו בערכין ישנו בדמים, וכל שאינו בערכין (כגון טומטום ואנדרוגינוס) אינו בדמים' - תלמוד לומר 'והיה ערכך הזכר': זכר (דמשמע זכר ודאי), ולא טומטום ואנדרוגינוס;

יכול לא יהו בערך איש, אבל יהיו בערך אשה?

תלמוד לומר: והיה ערכך הזכר ... [פסוק ד] ואם נקבה היא [והיה ערכך שלשים שקל]; זכר ודאי, נקבה ודאית, ולא טומטום ואנדרוגינוס.

אמר מר: '*בערכך לרבות ערך סתום*'; מאי '*ערך סתום*'?

דתניא: 'האומר "ערך" סתום "עלי" (שלא אמר "ערכי עלי" ולא אמר "ערך פלוני עלי" אלא אמר "הרי עלי ערך") - נותן כפחות שבערכין;

וכמה 'פחות שבערכין'?

שלשת שקלים (דכתיב [ויקרא כז,ו: ואם מבן חדש ועד בן חמש שנים והיה ערכך הזכר חמשה שקלים כסף] ולנקבה [ערכך] שלשת שקלים [כסף], וזהו פחות שבערכין).

ואימא חמשים?

תפשתה מרובה לא תפשתה (דיש להקשות תפוס את המועט) תפשתה מועט תפשתה (דאי מקשה לך 'תפוס את המרובה' - אינו חולק על דבריך אלא מוסיף, דבכלל מרובה איכא מועט).

ואימא שקל, דכתיב (ויקרא כז,כה) וכל ערכך יהיה בשקל הקודש [עשרים גרה יהיה השקל]?

ההוא - בהשג יד הוא דכתיב (שאם עני ומך הוא מערכך [ויקרא כז,ח] - לא יעריכנו כהן בפחות משקל, אבל דין ערך קצוב - אין מועט משלשה שקלים);

ואלא קרא (בערכך) למה לי (הואיל וערך סתם אינו אלא שלשה שקלים, בלא קרא נמי ידענא דבלא כלום לא מיפטר, ובציר מהכי לא מצי יהיב, דהא אין ערך קצוב נקרא בפחות מיכן)?

אמר רב נחמן אמר רבה בר אבוה: לומר שאינו נידון בהשג יד (שאפילו אין ידו משגת לשלשה שקלים - נותן שלשה שקלים).

מאי טעמא?

כמפרש דַמִי (דכיון דאמר "ערך עלי" סתם, ויודע הוא זה שפחות שבערכין שלשה שקלים - כמאן דאמר "הרי עלי שלשה שקלים" דַמי, ולא דַמי לאומר "ערכי עלי" או "ערך פלוני עלי": דהתם לא מוכחא מילתא: דאין הכל יודעין את שנותיו, אבל הכא - דבר גלוי הוא, שהרי לא תלה בשום אדם).

תוספות ד"ה לומר שאין נידון בהשג יד. מ"ט כמפרש דמי: דכיון דאמר "ערך עלי" סתם, ויודע הוא זה שפחות שבערכין שלשה שקלים - כמאן דאמר "הרי עלי שלשה שקלים" דַמי, ולא דַמי לאומר "ערכי עלי" או "ערך פלוני עלי": דהתם לא מוכחא מילתא: דאין הכל יודעין את שנותיו, אבל הכא - דבר גלוי הוא, שהרי לא תלה בשום אדם - לשון הקונטרס;

וקשה: דהא כי אמר "ערך פלוני עלי" יודע הוא שאינו בן חדש וחייב חמשה סלעים ונידון בהשג יד שבסלע אחד או בשנים!?

ונראה לפרש **כמפרש דמי** דהוי כמו אומר בהדיא "הרי עלי שלש סלעים", הואיל ואמר 'ערך' סתם, דודאי אי אמר "ערך פלוני בן עשרים", אף על פי שיודע שיתחייב חמשים סלעים - מכל מקום גזירת הכתוב כיון שתלה הערך בנערך - גזירת הכתוב הוא שידון בהשג יד, ואינו כמו מפרש "הרי עלי חמשים סלעים לבדק הבית".

איכא דאמרי: אמר רב נחמן אמר רבה בר אבוה: (להכי אתא קרא לומר ש'ערך' נקרא, ודינו כשאר ערכין, ו)נידון בהשג יד.

פשיטא (דמאי שנא משאר ערכין)?

מהו דתימא כמפרש דמי - קמשמע לן.

'*דבר אחר: 'בערכך' ערך כולו הוא נותן, ואינו נותן ערך דמי אברים.*'

והא אפיקתיה ל'ערך סתם'?

קרי ביה: 'ערך' 'בערכך' ('ערך' הוה מצי למכתב, והוה מייתי ערך סתם; ומדכתב ערכך - למדרש נמי הא).

*יכול שאני מוציא דבר שהנשמה תלויה בו?*

*תלמוד לומר 'נפשות'.*

[דבר אחר] *'נפשות' ולא את המת.*

והא אפיקתיה?

קרי ביה 'נפש' 'נפשות';

*אוציא את המת ולא אוציא את הגוסס?*

*תלמוד לומר* [ויקרא כז,ח: ואם מך הוא מערכך] *והעמיד*[ו לפני הכהן] *והעריך* [אתו הכהן על פי אשר תשיג יד הנדר יעריכנו הכהן]*;*

אי הכי מת נמי תיפוק לי מ'והעמיד[ו] ... והעריך'?

הכי נמי, ואלא 'נפש' 'נפשות' למה לי?

כדבעינן למימר קמן (להביא מנוול ומוכה שחין).

*דבר אחר: 'נפשות': אין לי אלא אחד שהעריך אחד, אחד שהעריך מאה מנין?*

*תלמוד לומר: 'נפשות';* [כלומר: אילולא המלה 'נפשות' בלשון רבים, היה הפסוק כך: [ויקרא כז,ב]: דבר אל בני ישראל ואמרת אלהם איש כי יפלא נדר בערכך נפש לה’, והמשמעות היתה: נפש אחת; המילה 'נפשות' מלמדת – אפילו שהעריך נפשות הרבה.]

*דבר אחר: 'נפשות': אין לי אלא* *איש שהעריך* [שנאמר [ויקרא כז,ב] דבר אל בני ישראל ואמרת אלהם איש כי יפלא נדר בערכך נפשת לה’]] *בין איש בין אשה; אשה שהעריכה איש, ואשה שהעריכה אשה – מנין?*

*תלמוד לומר: 'נפשות';*

# דבר אחר 'נפשות' - להביא מנוול ומוכה שחין.

והא אפיקתיה להנך (לאחד שהעריך את מאה, ולאשה שהעריכה)?

הנך לא צריכי קרא, מאי טעמא?: כי שקול הוא (שקול = שוה: דכל הדרשות שוות למשמע ממקרא זה, ואין לך חומר בזו יותר מזו דנימא 'הך קא מרבה לחודה'; והך 'שקולין הן' איכא נמי בבבא קמא (דף ג.) כי האי גוונא בשמעתא קמייתא) ויבואו כולם (אי הוה כתיב נמי 'נפש' הוו אתו כולהו: בין דבר שהנשמה תלויה בו, בין אחד שהעריך מאה, ובין אשה שהעריכה, ד'נפש' משמע אשה, ומשמע נפשות הרבה, כענין שנאמר (במדבר לא,לה) ונפש אדם מן הנשים (במדבר לא,מ) ונפש אדם ששה עשר אלף; ואף על גב דמחד 'נפש' לא מצינו למדרש שלש דרשות - הוו אתו כולהו: דהא שקולים הן ושוות ונשמעות ממקרא זה, ולא מצית לאוקמה להא דרשא טפי מהא, והי מינייהו מפקת? הלכך כולהו אתו מיניה); כי איצטריך קרא (ונפשות איצטריך) - למנוול ומוכה שחין הוא דאצטריך (דלא תימעטינהו מנדר בערכיך [ויקרא כז,ב]).

'והיה ערכך' [ויקרא כז, פסוקים ג,ה,ו,ז; אולי הכוונה לוהיה ערכך מיותר: ויקרא כז,ג: והיה ערכך הזכר מבן עשרים שנה ועד בן ששים שנה והיה ערכך חמשים שקל כסף בשקל הקדש] - לרבות טומטום ואנדרוגינוס לדמים (דאם אינו ענין לערכין - דהא זכר ודאי בעינן - תניהו ענין לדמים).

'דמים'? - למה לי קרא? לא יהא אלא דמי דיקלא: אילו אמר "דמי דיקלא" מי לא יהיב?

אמר רבא: לומר שנידון בכבודו (שנידון כולו אחר אבר אחד שכבודו תלוי בו: שאם אמר "דמי ראשו עלי" - נותן דמי כולו): סלקא דעתך אמינא ''נדר בערכך' כתיב [ויקרא כז,ב: דבר אל בני ישראל ואמרת אלהם איש כי יפלא נדר בערכך נפשת לה’]: כל שישנו בערכין נידון בכבודו (אפילו כשאמר "דמי ראשי עלי"), וכל שאינו בערכין (כשאמר "דמי ראשי עלי") אינו נידון בכבודו (דנפשות גבי ערך כתיב)' - (קא משמע לן).

אמר ליה אביי: ודלא איתיה בערכין - מי נידון בכבודו? והתניא [תוספתא ערכין פ"ג מ"ז]: '*"ראש עבד זה הקדש" - הוא והקדש שותפין בו; "ראש עבד מכור לך" משמנין* [בתוספתא: משלימין] *ביניהם* (משמנין [מלשון שומה] ביניהן כמה שוה, ויחלוקו דמיו; ומבעיא לי: אמאי נקט התם 'שותפין' והכא 'משמנין')*; "ראש חמור זה הקדש" - הוא והקדש שותפין בו; "ראש חמור מכור לך" משמנין* [בתוספתא: משלימין] *ביניהם; "ראש פרה מכור לך" - לא מכר אלא ראשה של פרה, ולא עוד, אלא אפילו "ראש פרה הקדש" - אין להקדש אלא ראשה*', ואמר רב פפא (מאי טעמא דגבי פרה לא הקדיש אלא ראשה): דהא מזדבן רישא דתורא בבי טבחא (אבל ראש עבד וראש חמור אין דרך למכור הלכך לפלגיה זבניה לפלגיה אקדשיה); והא חמור ופרה ליתנהו בערכין, ואין נידון בכבודו (דקתני '*הוא והקדש שותפין בו*' ולא הוי כוליה דהקדש)!?

וליטעמיך תיקשי לך עבד, דאיתיה בערכין (כדקתני במתניתין), ואין נידון בכבודו (וקתני בהך ברייתא גבי עבד נמי "הוא והקדש שותפין בו")!?

אלא לא קשיא: הא בקדשי מזבח, הא בקדשי בדק הבית (הך ברייתא דקדשי מזבח, דאמר "ראש חמור" או "עבד זה" לדמי עולה - אין נידון בכבודו, דכי כתיב נפשות - גבי ערכין כתיב, דקדשי בדק הבית נינהו, וכי קאמרינן אנו ד'נידון בכבודו' אפילו טומטום שנדר דמיו - בקדשי בדק הבית);

במאי אוקימתה? בקדשי מזבח? אימא סיפא: '*ולא עוד אלא אפילו אמר "ראש פרה זו הקדש" אין להקדש אלא ראשה*' – אמאי? תפשוט קדושה בכולה (הואיל וחזיא להקרבה) - מי לא תניא [דומה לתוספתא תמורה פ"א מ"ה] '*האומר*

(ערכין ה,א)

*"רגלה של זו עולה", יכול תהא כולה עולה? תלמוד לומר* (ויקרא כז,ט) [ואם בהמה אשר יקריבו ממנה קרבן לה'] *כל אשר יתן ממנו לה' יהיה קדש – 'ממנו' קודש, ולא כולה קודש;*

*יכול תצא לחולין?*

*תלמוד לומר: 'יהיה' - בהוייתה תהא; הא כיצד? תמכר לצורכי עולות ודמיה חולין* (דהא לא אקדיש גופה) *חוץ מדמי אותו אבר שבה* (שלא יקבל דמיה: כיון דנחתא ליה קדושת הגוף - אינו רשאי למוכרה, ואם מכרה - אינה מכורה: שהרי עולתו היא! וכיון דלא נפקא לחולין - דתמימה היא - אין קדושה חלה על מעות האבר, הלכך אינה מכורה; ואי תימא: נמצא לוקח זה מקריב עולה חסירה אבר: שאין אבר זה שלו!? הא פרכינן לה בפרק קמא דתמורה (דף יא:), ומשנינן לה: כגון דאמר "הרי עלי עולה בחייה") *- דברי רבי מאיר;*

תוספות ד"ה ימכר לצרכי עולה. וא"ת וכי לוקח זה מקריב עולה חסירה אבר - שאין אבר זה שלו? הא פרכינן פ"ק דתמורה (דף יא:) ומשני: כגון דאמר "הרי עלי עולה בחייה", כלומר: כמו שיכול לחיות ואף על פי שנחתך רגלה מן הארכובה ולמטה; והא דלא קא משני כגון דאמר רגלה של זו עולה לפטור עולתו של פלוני, כמאן דאמר פרק קמא דחולין (דף כג:) "הרי עלי לחם לפטור תודתו של פלוני" - יש לומר דלא נקט לה אלא על לשון מימרא דאמורא, אבל לשון הברייתא לא מישתמע הכי.

*רבי יהודה ורבי יוסי ורבי שמעון אומרים: מנין לאומר "רגלה של זו עולה" שכולה עולה? - תלמוד לומר: כל אשר יתן ממנו לה' יהיה קדש - לרבות את כולה*' ואפילו למאן דאמר אין כולה עולה הני מילי דאקדיש דבר שאין הנשמה תלויה בו (הכי אוקימנא בשילהי פרק קמא דתמורה (דף יא:): דלא פליגי רבי מאיר ורבי יהודה אלא בדבר שאין הנשמה תלויה בו, כגון מן הארכובה ולמטה), אבל דבר שהנשמה תלויה בו קדשה כולה!?

לא קשיא: הא (דקתני '*פשטה קדושה בכולה*') - בקדושת הגוף (כגון דאקדשה קדושת הגוף: דאמר "ראש בהמה זו אקריב עולה"), הא (וברייתא דלעיל דאין לקדשי מזבח אלא ראשה של פרה) - בקדושת דמים (כגון דאקדשה לדמים: דאמר "ראש בהמה זו עלי לדמי עולה" דומיא דעבד וחמור, דלא שייכא בהו קדושת הגוף להקרבה).

והא מר הוא דאמר (בפרק קמא דתמורה (דף יא:)) 'מקדיש זכר (איל, דחזי לעולה) לדמיו (ואקדשיה לדמי עולה) - קדוש קדושת הגוף (והוא עצמו יקרב עולה: דמיגו דנחתא ליה קדושת דמים - נחתא ליה קדושת הגוף, הואיל והוא חזי לגופיה; הכי נמי כי אמר "ראש פרה לדמי עולה" תיקדש לגופה, הואיל והיא חזיא - תפשוט קדושה בכולה)'?

לא קשיא: הא דאקדיש כולה (לדמיו - קדוש קדושת הגוף: דליכא אלא חד מיגו) הא דאקדיש חד אבר (כגון הכא, דאמר "ראש פרה לדמי עולה" - לא אמרינן 'מיגו דקדיש חד אבר קדשה נמי כולה', ו'מיגו דנחתא ליה קדושת דמים - נחתא ליה קדושת הגוף', דתרי מיגו לא אמרינן יחד).

חד אבר נמי איבעויי איבעיא לן (בשילהי פרק קמא דתמורה (דף יא:)), דבעי רבה: הקדיש אבר לדמיו – מהו (שתקדש כל הבהמה לגופה?: מי אמרינן מיגו דקדיש חד אבר לדמי - קדיש לגופיה, ומיגו דקדיש חד אבר - קדשה כולה? או דילמא תרי מיגו לא אמרינן? ואם איתא תפשוט ליה למר מהא ברייתא דלא, דהא קתני 'אין להקדש אלא ראשה' ואוקמה לה בקדשי מזבח ודקאמר לדמי)?

כי איבעי לן – בתם (דאיכא למימר דתיחות ליה קדושת הגוף, דהא חזי להקרבה); הכא (וברייתא דפשיטא ליה דלא קדשה כולה) - בבעל מום (קא מיירי) דומיא דחמור (דומיא דעבד וחמור דלא חזו לגופייהו).

בעל מום נמי איבעויי איבעיא לן, דבעי רבה: "דמי ראשי לגבי מזבח (דמי ראשי למזבח)" - מהו?

כי אבעיא לן מקמי דאשמעה להא מתניתא; השתא דשמעה הא מתניתא - לא מיבעיא לן.

גופא בעי רבה: "דמי ראשי לגבי מזבח מהו?: נידון בכבודו או אינו נידון בכבודו (ויהיב פלגא דמים? והרי אין לך בעל מום למזבח גדול מזה: שהוא אדם; וקא מיבעיא ליה? ואמאי? תיפשוט ליה מההיא דאין נידון)?: לא אשכחן בדמים, דאינו נידון בכבודו (מי אמרינן לא אשכחן נדר בשום דוכתא דאין נידון בכבודו)? או דלמא לא אשכחן לגבי מזבח, דנידון בכבודו?

תיקו.

בעי רבא: "ערכי עלי לגבי מזבח" מהו? נידון בהשג יד (גבי נדר ונדבה כי האי)? או אין נידון בהשג יד?: לא אשכחן בערכין דאין נידון בהשג יד? או דלמא לא אשכחן לגבי מזבח דמיפריק אלא בשויו?

תיקו.

בעי רב אשי: הקדיש שדה אחוזה לגבי מזבח (לדמי עולה) מהו (היכי פריק ליה אי בעי למיפרקיה)? מי אמרינן לא אשכחן שדה אחוזה דמיפרקא (דהא פשיטא לן אי אקדשיה לבדק הבית לא הוה פריק) אלא בית זרע חומר שעורים בחמשים שקל כסף (דגזירת הכתוב הוא [ויקרא כז,טז: ואם משדה אחזתו יקדיש איש לה' והיה ערכך לפי זרעו זרע חמר שערים בחמשים שקל כסף], ואפילו היא שוה אלף זוז, דהא לא אשכחן שדה אחוזה אלא לבדק הבית, דסתם הקדישות לבדק הבית; הלכך: כי פריש לה "למזבח" לא פריק לה נמי אלא בהכי)? או דלמא לא אשכחן לגבי מזבח דמיפריק אלא בשויו (דהא לא אשכחן קרבי למזבח אלא בבהמות, והנהו ודאי לא נתנה תורה קצבה לפדיונן אם הוממו, והכא נמי אמרינן בשויו)?

תיקו.

משנה:

פחות מבן חדש נידר (אם אמר אחר "דמיו עלי", שהרי דמים כל דהו יש לו), אבל לא נערך (שלא נאמר בפרשה אלא מבן חודש ומעלה [ויקרא כז,ו]).

גמרא:

תנו רבנן: '*המעריך פחות מבן חדש: רבי מאיר אומר: נותן דמיו* (כמה שהוא נמכר בשוק)*; וחכמים אומרים: לא אמר כלום*.'

במאי קמיפלגי?

רבי מאיר סבר: אין אדם מוציא דבריו לבטלה; יודע שאין ערכין לפחות מבן חדש, וגמר ואמר לשם דמים; ורבנן סברי: אדם מוציא דבריו לבטלה.

כמאן אזלא הא דאמר רב גידל אמר רב: 'האומר "ערך כלי עלי" נותן דמים'?

כרבי מאיר (דאמר 'אין אדם מוציא דבריו לבטלה', ואדם יודע דאין ערך לכלי, דנפשות כתיב [ויקרא כז,ב], וגמר ואמר לשם דמים).

פשיטא דכרבי מאיר אתיא (למה לי למימר כמאן אזלא הא)!?

מהו דתימא אפילו כרבנן: התם (גבי פחות מבן חדש - פטרי רבנן משום דאיכא למימר אפילו אין אדם מוציא דבריו לבטלה, הני מילי היכא דהוא יודע שדבריו בטילין; אבל זה) הוא דטעי, סבר: 'כי היכי דאיכא ערכין לבן חודש - איכא נמי לפחות מבן חודש' (סבור היה שיש ערך לפחות מבן חדש כבן חדש והרי אין לו, ונמצא הקדש טעות; ו'דמים'לא קאמר דליתיב דמי), אבל הכא (גבי כלי) - (ליחייב,) דליכא למיטעי: ודאי אדם יודע שאין ערך לכלי וגמר ואמר לשם דמים? - קמשמע לן (דרבי מאיר היא, ולא רבנן, דטעמייהו דרבנן משום דאדם מוציא דבריו לבטלה - ואפילו הוא יודע שדבריו זה בטילין).

(ערכין ה,ב)

ולרבי מאיר למאי איצטריך (הואיל ורב אליבא דרבי מאיר אמר, ולא לרבנן, למאי איצטריך למימר דנותן דמיו? פשיטא! התם, דאיכא למימר דטעה ולא אמר לשם דמים אלא סבור שיש לו ערך - מחייב רבי מאיר, הכא, דודאי יודע שאין ערך לכלי - לא כל שכן)?

מהו דתימא 'טעמא דרבי מאיר התם: דגזר פחות מבן חודש אטו בן חודש, אבל הכא - דליכא למיגזר - אימא לא'? קא משמע לן: טעמא דרבי מאיר דאין אדם מוציא דבריו לבטלה, לא שנא הכא ולא שנא הכא.

כמאן אזלא הא דאמר רבה בר יוסף אמר רב, ואמרי לה אמר רב ייבא בר יוסי אמר רב: 'המקדיש בהמת חבירו - נותן דמיה (דאדם יודע שאין הקדש חל על דבר שאינו שלו, וגמר ואמר לשם דמים)'?

כמאן? כרבי מאיר!

הא אמרה רב חדא זימנא, דאמר רב גידל אמר רב: 'האומר "ערך כלי עלי" נותן דמיו'?

מהו דתימא 'התם הוא: דיודע שאין ערך לכלי, וגמר ואמר לשם דמים, אבל בהמה - דבת מיקדש היא - איכא למימר דהכי קאמר: אי אמינא לה למרה מזבין לה ניהלי תיקדוש לה מהשתא, ואקרבנה ("כשאקננה"; ולהקדיש גופה נתכוין, דטעה בהכי), אבל דמי לא קאמר (הלכך לא ליתיב מידי, דהא אין הקדישו חל על גופה, ולדמים לא נתכוין)' - קא משמע לן (דלא אמרינן דטעה, אלא ודאי יודע שאין הקדישו חל על גופה, ולדמים נתכוין).

אמר רב אשי: והוא דאמר "עלי" ("בהמת חבירו זו עלי להקריב" נותן דמים, דבהמה גופה לא קאמר אבל דמים קיבל עליו), אבל (לא אמר "עלי" אלא) אמר "הרי זו" ("הרי בהמה זו עולה") – לא (לא אמר כלום).

משנה:

עובד כוכבים: רבי מאיר אומר: נערך (אם אמר ישראל "ערכו עלי" - נותן ערכו כפי שנים של עובד כוכבים) אבל לא מעריך (אבל אם אמר העובד כוכבים "ערכי עלי", או "ערך אחרים עלי" - לא אמר כלום);

רבי יהודה אומר: מעריך (אם אמר על ישראל "ערכו עלי") אבל לא נערך (שאם אמר "ערכי עלי" - אין לו ערך, או אם אמר ישראל "ערך עובד כוכבים זה עלי: - לא אמר כלום);

וזה וזה מודים שנודרין ונידרין.

גמרא:

תנו רבנן [ספרא בחוקותי פרשתא ג משנה א]: '*בני ישראל מעריכין ואין העובדי כוכבים מעריכין;*

*יכול לא יהו נערכין?*

*תלמוד לומר:* [ויקרא כז,ב: דבר אל בני ישראל ואמרת אלהם] איש [כי יפלא נדר בערכך נפשת לה’] *- דברי רבי מאיר* (איש משמע כל דהו)*;*

תוספות ערכין ה,ב ד"ה יכול לא יהו נערכין ת"ל איש: ואע"ג דאיש במעריך כתיב - תרתי 'איש' כתיבי, ואם אינו ענין למעריך תנהו לענין נערך.

[## אבל בכל פרשת הערכין כתוב 'איש' רק פעם אחת!]

ואי תימא הא ממעטינן מאיש דהכא עובדי כוכבים גבי תמורה בפרק קמא דתמורה (ג,א)? - ויש לומר דבפרק בית שמאי במסכת זבחים (מה,א) איכא דרשא אחריתי: למעוטי עובדי כוכבים מתמורה, ועלה סמיך, דילפינן ממעשר בהמה דהוי חובה שאין קבועה לה זמן, וישראל מייתו ועובדי כוכבים לא מייתו, צצצ

*אמר רבי מאיר: וכי מאחר שמקרא אחד מרבה* [איש] *ומקרא אחד ממעט* [בני ישראל]*, מפני מה אני אומר נערך ולא מעריך? - מפני שריבה הכתוב בנערכין יותר מבמעריכין, שהרי חרש שוטה וקטן נערך אבל לא מעריכין;*

*רבי יהודה אומר: בני ישראל נערכין ואין העובדי כוכבים נערכין;*

*יכול לא יהו מעריכין? תלמוד לומר 'איש';*

*אמר רבי יהודה: וכי מאחר שמקרא אחד מרבה* [איש] *ומקרא אחד ממעט* [בני ישראל]*, מפני מה אני אומר עובד כוכבים מעריך ולא נערך? - מפני שריבה הכתוב במעריכין יותר מבנערכין, שהרי טומטום ואנדרוגינוס מעריכין אבל לא נערכין*'.

אמר רבא: הלכתיה דרבי מאיר (דאין העובדי כוכבים מעריכין) מסתברא, טעמיה לא מסתברא; טעמא דרבי יהודה מסתברא, הלכתיה לא מסתברא:

הלכתיה דרבי מאיר מסתברא, דכתיב (עזרא ד,ג) [ויאמר להם זרבבל וישוע ושאר ראשי האבות לישראל] לא לכם ולנו לבנות בית לאלהינו [כי אנחנו יחד נבנה לה' אלקי ישראל כאשר צונו המלך כורש מלך פרס]; טעמיה לא מסתברא: דקא מייתי ליה מחרש שוטה וקטן, (ואיכא למיפרך:) שאני (התם): חרש שוטה וקטן דלאו בני דעה נינהו (דהא אין נודרין נמי, ואין מקדישין! אבל עובד כוכבים - דנודר ומקדיש, דהא רבי מאיר מודה דנודר ונידר - אימא נמי דמעריך - אי לאו דהאי קרא ד'לא לכם ולנו' דכתיב בספר עזרא: שהיו עובדי כוכבים מתנדבין ורוצין לסייען בבנין בית שני, ואמר להם נחמיה בן חכליה לא לכם ולנו לבנות כי אם לנו לבדנו)!

טעמא דרבי יהודה מסתברא (דודאי מסתבר טפי לאוקמא מיעוטא דממעיט קרא בנערכין וריבויא במעריכין): דקא מייתי ליה מטומטום ואנדרוגינוס: דאף על גב דבני דעה נינהו (כעובדי כוכבים, ומעריכין ולא נערכין) - מעטינהו רחמנא (דכתיב [ויקרא כז,ג]: הזכר: מריבויא דה"י דרשינן 'זכר ודאי, ולא טומטום ואנדרוגינוס'); הלכתיה לא מסתברא, (דודאי אין מעריך, משום דערכין לבדק הבית) דכתיב 'לא לכם ולנו לבנות בית אלהינו'!

ורבי יהודה - האי 'לא לכם ולנו' מאי עביד ליה?

אמר רב חסדא אמר אבימי: (הא דאמר רבי יהודה '*מעריכין*' - לאו משום דליתיה לבדק הבית, דהא כתיב לא לכם ולנו) (אלא קדוש) וערכו נגנז (דאסור בהנאה);

אלא מעתה (הואיל ולאיבוד אזיל) לא ימעלו בו (דמיתהני מיניה לא ניחייב קרבן מעילה), דתנן חמש חטאות המתות (הני חטאות דאמרינן בתמורה [פ"ד מ"א]: ולד חטאת, ותמורת חטאת, [וחטאת שמתו בעליה, ימותו. שעברה שנתה ושאבדה ונמצאת בעלת מום: אם משכפרו הבעלים - תמות, ואינה עושה תמורה, לא נהנין, ולא מועלין; אם עד שלא כפרו הבעלים תרעה עד שתסתאב, ותמכר ויביא בדמיה אחרת, ועושה תמורה, ומועלין בה;

משנה ב: המפריש חטאתו ואבדה והקריב אחרת תחתיה ואחר כך נמצאת הראשונה - תמות. המפריש מעות לחטאת ואבדו והקריב חטאת תחתיהן ואחר כך נמצאו המעות, ילכו לים המלח]) ומעות ההולכות לים המלח: לא נהנין ולא מועלין (דהוו כחטאת שמתו בעליה [שטמ"ק: שנתכפרו בעליה] דאזלא למיתה, ואם נהנה אדם מהם - אינו חייב קרבן ,דלא קרינא ביה מקדשי ה' (ויקרא ה,טו) הואיל ולאיבוד אזלי), אלמה תניא (בשחיטת קדשים בפרק 'בית שמאי' (זבחים מה:)) גבי קדשי עובדי כוכבים '*במה דברים אמורים? - בקדשי מזבח, אבל בקדשי בדק הבית מועלין בהן*'?

(**במה דברים אמורים** דאין מועלין בקדשי עובדי כוכבים, היינו בקדשי מזבח? - משום דגמרינן מעילה חטא חטא מתרומה [במסכת תמורה ג,א; במעילה כתיב [ויקרא ה,טו] נפש כי תמעל מעל וחטאה בשגגה, ובתרומה כתיב [במדבר יח,לב] ולא תשאו עליו חטא בהרימכם את חלבו ממנו ואת קדשי בני ישראל לא תחללו ולא תמותו]: מה תרומה אין מיתה נוהגת אלא בתרומת ישראל, דבהדיא כתיב ~~(ויקרא כב,טו) ולא יחללו את קדשי בני ישראל~~ [צ"ל אותו הפסוק, במדבר פרק יח,לב: ואת קדשי בני ישראל לא תחללו ולא תמותו] - אף מעילה אינה נוהגת אלא בקדשי ישראל;

**אבל קדשי עובדי כוכבים של בדק הבית מועלין בהן** ומפרש התם: מאי טעמא? דכי גמרה מעילה חטא חטא מתרומה - דומיא דתרומה דקדושת הגוף, אבל קדושת דמים לא גמרינן מינה; וטעם זה מצאתי מפורש בזבחים, והוא עיקר, שהרי בפירוש נשנה שם; ומפי המורה שמעתי בקדשי מזבח דעובדי כוכבים אין מועלין בהם, משום דמצינו חילוק בין קדשי מזבח דעובדי כוכבים לקדשי מזבח דישראל: שאין חייבין עליהן משום פיגול נותר וטמא, כדאמרינן בשמעתא קמייתא דתמורה (דף ב:), אבל בקדשי בדק הבית דעובדי כוכבים לא מצינו חילוק, הלכך מועלין בהן; זה שמעתי וראשון עיקר; קתני מיהת 'מועלין בהן' - אלמא אינו נגנז, מדשייכא ביה מעילה.)

אלא אמר רבא: (ודאי לבדק הבית אתי, ובימי עזרא היינו טעמא דשלחו להם לא לכם ולנו) משום רפיון ידים הוא (משום שלא היו מתכוונים לטובה, אלא שיסמכו גם עליהם וישמעו לעצתם, והם יאחרו הבנין עד שיסיבו את לב כורש שלא לבנותו), דכתיב (עזרא ד,ד) ויהי עם הארץ מרפין ידי עם יהודה ומבהלים אותם לבנות.

תוספות ד"ה אלא מעתה לא ימעלו בו. לרבי יהודה, אלמה תניא 'אבל בקדשי בדק הבית מועלין בו'? ואמאן תרמייה?: דהא ודאי כרבי מאיר לא מיתוקמא, דהא קא נסיב להלכתיה מ'לא לכם ולנו', אלמא דאין עובדי כוכבים מקדישין לבדק הבית כלל! וכרבי יהודה מיהא לא אתיא: דליכא לפרושי דלמסקנא משום רפיון ידים מיתוקמא שפיר כרבי מאיר, דהא ליתא: דרבי מאיר לא סבר האי טעמא, דאם כן מנא ליה הלכתא דאין העובדי כוכבים מעריכין?: מקרא ד'לא לכם ולנו'! וצ"ע: כיון דלרבי מאיר אין עובדי כוכבים מתנדבין לבדק הבית - היכי תנן '*זה וזה מודים שנודרים*' הא עובדי כוכבים לא נודרין לבדק הבית לרבי מאיר!? ודוחק לפרש דנודרין קאמר למזבח: דלכאורה מתניתין דומיא דערכין, דמיירי לבדק הבית!? ושמא טוב לפרש דרבא הדר ביה למסקנא זו מהא דאמר מעיקרא דהלכתא כרבי מאיר מקרא ד'לא לכם ולנו'!

שטמ"ק אות יח: ...וקרא משום רפיון ידים, ושניא דקרא לרבי מאיר נמי הכי הוא - משום רפיון ידים, ומכל מקום ניחא הא דקאמר רבא "הלכתא כרבי מאיר מסתברא מקרא ד'לא לכם ולנו' שאין מביאה אלא דוגמא בעלמא להכריע דסברה להעמיד מיעוט ד'בני ישראל במעריכין', ורבוי דריש דנערכין - דהכי נמי מצינו שהיו ישראל מונעים עובדי כוכבים מבדק הבית; ואף על גב דלגמרי לא ילפינן מיניה - דאם כן אפילו נדרים לבדק הבית לא היה לנו לקבל, ותנן דנודרין, מכל מקום גילוי מילתא בעלמא עבדינן מיניה אקרא ד'בני ישראל', וכל עיקר דקרא לא היה אלא משום רפיון ידים...

תוספות יום טוב על המשנה:

מפרשים על המשנה, תוי"ט מסכת ערכין פרק א משנה ב

רבי יהודה אומר מעריך. כתב הר"ב והלכה כר"י וכן כתב בפי' הרמב"ם.

ותמיהני דבמ"ה פ"ק דשקלים תנן סתמא 'ואין מקבלין מנכרי לבדק הבית שכן מפורש ע"י עזרא [ד'] לא לכם ולנו לבנות את בית ה' אלהינו. ובגמרא דהכא. אמרינן דהלכתא דר"מ מסתברא, דכתיב לא לכם ולנו, ור"י מאי עביד ליה בהאי קרא דלא לכם ולנו? ומסקינן משום רפיון ידים הוא [שלא היו מתכוונים לטובה. אלא

שיסמכו גם עליהם ויאחרו הבנין] דכתיב (שם) ויהי עם הארץ מרפין [צ"ל מרפים] ידי עם יהודה ומבהלים אותם לבנות. ובנא"י שבפירוש הרמב"ם מצאתי שכתב והלכה כרבי מאיר! וכ"כ בחבורו פ"ה [צ"ל פ"א]

מהל' ערכין [ה"ו], והראב"ד השיגו דהא קי"ל ר"מ ור"י הלכה כר"י, כלומר ומשום דאמרי' דהלכתא [דר"מ] מסתברא לא דחינן לכללא! והכ"מ הליץ בעד הרמב"ם: מדאמר רבא הלכתא דר"מ מסתברא כו' - אהא סמכינן ולא אכללא, דאין למדין מן הכללות בכה"ג. ולי נראה דמשום ההוא סתמא דשקלים פסקינן כר"מ. ועיין עוד לקמן:

זה וזה מודים שנודרים ונידרים. כתבו התוס' וצ"ע. כיון דלר"מ אין נכרים מתנדבים לבדק הבית, היכי תנן זה וזה מודים שנודרים. הא נכרים לא נדרי לבדק הבית לרבי מאיר! ודוחק לפרש דנודרים קאמר למזבח [וכדאשכחן במ"ה פ"ד דזבחים] דלכאורה מתניתין דומיא דערכין דמיירי לבדק הבית. ושמא הדר ביה רבא מהא דאמר דהלכתא כר"מ מקרא דלא לכם ולנו. ע"כ.

אבל הרמב"ם בנא"י שבפירושו וכן בחבורו כתב וז"ל נכרי שאמר "דמי עלי" או "דמי פלוני עלי" נותן כפי

נדרו ואינו נופל ללשכה שאין מקבלין מן הנכרי נדבה או נדר לחזק את בדק הבית או בדק ירושלים. שנאמר לא לכם ולנו לבנות בית וגו'. ונאמר (נחמיה ב') ולכם אין חלק וצדקה וזכרון בירושלים. ומה יעשה בהן? יבדוק הנכרי על דעת מי נדר: אם נדר על דעת ישראל - יוציאוהו ב"ד במה שיראה להן חוץ מבדק הבית ובדק ירושלים; ואם אמר "לשמים נדרתי" - יגנזו. ע"כ:

(ערכין ו,א)

תנא חדא: '*עובד כוכבים שהתנדב נדבה לבדק הבית - מקבלים הימנו*'; ותניא אידך '*אין מקבלין*'!?

אמר רבי אילא אמר רבי יוחנן: לא קשיא: הא בתחילה הא בסוף, דאמר רבי אסי אמר רבי יוחנן: בתחילה (בתחילת הבנין אין מקבלין דשמא לרפיון ידים מתכוונין) - אפילו מים ומלח אין מקבלין מהם; בסוף (לחזק את בדק [הבית], דאין לומר רפיון ידים) - דבר המסויים אין מקבלין, דבר שאינו מסויים מקבלין.

(לישנא אחרינא: בתחילה - כשלא היתה אימתן של עובדי כוכבים עליהן - אין מקבלין, אבל לבסוף - מקבלין משום אימה; וראשון עיקר, וזה אינו טעם: דהא כל ימי בית שני היתה אימת העובדי כוכבים עליהן, ובתחילתו יותר מסופו! ואי תימא האי 'בתחילה' נמי אמקדש ראשון קאמר - אם כן מאי מותיב ליה לקמן מואגרת אל אסף וגו' דהיינו במקדש שני?).

תוספות ד"ה תני חדא עובד כוכבים שהתנדב לבדק הבית אין מקבלין ממנו כו'. וא"ת ולישני 'הא רבי מאיר הא רבי יהודה'? ויש לומר: דאם כן 'קדושה' 'ואינה קדושה' מיבעיא ליה: דאין מקבלין הימנו לבדק הבית [משמע דקדושה היא]! ומשמע דתרוייהו סברי כרבי יהודה.

היכי דמי 'דבר המסויים'?

אמר רב יוסף: (שנראה בעין אין מקבלין מהם, דגנאי הוא; ועוד: שמתפארים בו) כגון אמה כליא עורב. (להכי נקט 'אמה': דאמרינן בפרק בתרא דמנחות (דף קז.) '*"הרי עלי ברזל" - לא יפחות מאמה על אמה לכליה עורב*': שהיו מביאין טבלאות של ברזל אמה על אמה, ובהן מסמרות גבוהין אמה קבועין, ומחפין בהן ראש הגג של היכל לגרש את העורבים שלא ישכנו שם; 'כליא' לשון שמגרש את העורבין, כמו 'כייל דודבי' 'כייל פרוחי' [בגירסתנו במקום 'כייל' נמצא 'באלי'!] דאמר במסכת נדה (דף יז. ע"ש) שהיה מגרש זבובין ממטתו בשעת תשמיש משום צניעות: דאסור לשמש מטתו בפני כל חי; לישנא אחרינא **כליא עורב**: מונע העורבים, כמו (תהלים מ,יב) לא תכלא רחמיך)

תוספות ד"ה כגון אמה כליא עורב. פירש הערוך... עשו צורה להבריח העופות מגג ההיכל וקראו אותו 'כליא עורב', כלומר זאת מונעת העורבים מלפרוח בגג ההיכל, וזו צורת כדרך שעושין עכשיו שומרי זרעים [בלשון ימינו: דחליל]

מתיב רב יוסף: (נחמיה ב,ח) ואיגרת אל אסף שומר הפרדס אשר למלך [אשר יתן לי עצים לקרות את שערי הבירה אשר לבית ולחומת העיר ולבית אשר אבוא אליו ויתן לי המלך כיד אלקי הטובה עלי] (והיינו בתחילת בנין, וקשקיל בדק הבית מכורש)!?

אמר ליה אביי: שאני מלכותא, דלא הדרא ביה, דאמר שמואל: אי אמר מלכותא "עקרנא טורי" - עקר טורי ולא הדר ביה (הואיל ותחילתו לטובה נתכוין - שוב אינו חוזר).

אמר רב יהודה אמר רב: עובד כוכבים שהפריש תרומה מכריו (של תבואת עצמו) - בודקין אותו: אי בדעת ישראל הפרישה - תינתן לכהן, ואם לאו - טעונה גניזה: חיישינן שמא בלבו לשמים (לשם הקדש).

מיתיבי: '*עובד כוכבים שהתנדב קורה, ושֵׁם כתוב עליה - בודקין אותו: אם אמר "בדעת ישראל הפרשתיה"* (שלמקום שתרומת ישראל הולכת תלך זו; לישנא אחרינא: שישראל אמר לי להפרישה; וראשון שמעתי) *- יגוד* (יחתוך מקום השם ויגנוז החתיכה) *וישתמש במותר* (ויבננו בבית הכנסת)*, ואם לאו - טעונה גניזה* (ואסורה בהנאה)*: חיישינן שמא בלבו לשמים* (להקדש, ובזמן הזה אין לו תקנה)' (הילכך יגנז; ובזמן הזה עסקינן: דהקדש אסור בהנאה, כדתניא [בכורות (דף נג.)] '*אין מקדישים ואין מעריכין ... בזמן הזה; ואם הקדיש - בהמה תיעקר, פירות כסות וכלים ירקבו*'); טעמא דשֵׁם כתוב עליה (דמוכחא מילתא דבלבו לשמים, שהרי כתב עליה שמו של הקב"ה) דבעיא גניזה, הא אין שֵׁם כתוב עליה לא בעיא גניזה!?

הוא הדין דאף על גב דאין שם כתוב עליה נמי בעיא גניזה, והא קא משמע לן: דאף על גב דשם כתוב עליה - יגוד וישתמש במותר, דשם שלא במקומו לאו קדוש (כלומר: אינו קדוש אלא מקום השם, ואותה חתיכה תיגנז, והשאר יבנה בבית הכנסת כי אמר "בדעת ישראל הפרשתיה";) , דתניא: '*היה כתוב על ידות הכלים ועל כרעי המטה הרי זה יגוד ויגנוז*'!

(לישנא אחרינא **שם שלא במקומו**: כגון על גבי קורות וכלים - לא קדיש, דלא הוי מקומו אלא על הנייר ושיכתוב המקרא עם השם כנתינתו, אבל שם לבדו הוי 'שלא במקומו', ולא קדיש; וראשון שמעתי והוא עיקר.)

אמר רב נחמן אמר רבה בר אבהו [צ"ל אבוה – וכן הוא להלן; 'רבה בר אבהו' מופיע רק פעמים בש"ס – כאן ובערובין פא,ב; אבל אמר רב נחמן אמר רבה בר אבוה מופיע בש"ס 154 פעמים!]: האומר "סלע זו לצדקה" - מותר לשנותה (לצרכיו ולאחר זמן ישלם)"; סבור מינה לעצמו – אִין, לאחֵר (להלוותה לחבירו) – לא (דלעצמו איכא למימר 'על מנת כן היקצה לצדקה: שאם יצטרך - יטלנה וישלם אחרת', אבל חבירו לא אסיק אדעתיה); איתמר: אמר רב אמי אמר רבי יוחנן: בין לעצמו בין לאחר.

אמר רבי זעירא: לא שנו (דמותר לשנותה) אלא דאמר "( סלע זו) עלי (לצדקה)" (דכיון דאמר "עלי" וקיבלה באחריות לענין גניבה ואבידה - כדידיה דמי), אבל אמר "הרי זו" (ולא אמר "עלי") - בעינא בעי למיתבה.

מתקיף לה רבא: אדרבה, איפכא מיסתברא!: אמר "זו" - משתמש בה כי היכי דליחייב באחריותה (דכיון דמשתמש - הוי כשולח יד בפקדון, וקמה לה ברשותיה לענין תשלומין), אבל אמר "עלי" (דבלאו הכי מיחייב באחריות) – לא (לא ישתמש)! אלא לא שנא (ומותר).

תניא כוותיה דרבא: '*נדר צדקה ואין הקדש צדקה*'.

מאי קאמר? לא נדר ולא הקדש צדקה (דסתם נדר "דמי עלי" לבדק הבית)?!

אלא - לאו הכי קאמר: צדקה הרי היא ב'בל תאחר' [דברים כג,כב: כי תדר נדר לה' אלקיך לא תאחר לשלמו כי דרש ידרשנו ה' אלקיך מעמך והיה בך חטא] (והכי משמע: נדר הוא הצדקה דקאי עליה בבל תאחר – כנדר, דקאמר בפרק קמא דראש השנה (דף ו) 'בפיך זו צדקה' [דברים כג,כד: מוצא שפתיך תשמר ועשית כאשר נדרת לה' אלקיך נדבה אשר דברת בפיך]) ואינה כהקדש: דאילו הקדש אסור לאשתמושי ביה, ואילו צדקה שרי לאשתמושי ביה.

אמר רב כהנא: אמריתא לשמעתא (ד'האומר "סלע זו לצדקה" כו') קמיה דרב זביד מנהרדעא, אמר: אתון הכי מתניתו לה (דרב נחמן, 'מותר לשנותה' סתמא קאמר ורבי אמי פירשה: בין לעצמו בין לאחר, ורבא הדר פירשה בין "עלי" בין "הרי זו"), אנן - הכי מתנינן לה:

אמר רב נחמן אמר רבה בר אבוה אמר רב: האומר "סלע זו לצדקה" מותר לשנותה בין לעצמו בין לאחר, בין אמר "עלי" בין אמר "הרי זו". (ופירושה - כדרב נחמן.)

תנו רבנן: '"*סלע זו לצדקה" - עד שלא באתה ליד גבאי מותר לשנותה; משבאתה ליד גבאי אסור לשנותה*' [עיין תוספות ע"ב ד"ה עד]

(ערכין ו,ב)

איני! והא רבי ינאי (גבאי הוה) יזיף (מעות הצדקה לצורכו) ופרע!?

שאני רבי ינאי דניחא להו לעניים: דכמה דמשהי (רבי ינאי, דלית ליה זוזי למפרע ניחא להו לעניים): מעשי ומייתי להו (דמעשה רבי ינאי לציבורא, ואמר דלית ליה מעות לחלק לעניים, וכופה אותם לצדקה, ואיכא רווחא לעניים).

תנו רבנן: '*ישראל שהתנדב מנורה* (כמשמעה) *או נר* (קרוישוי"ל [מנורה] של כסף או של זהב) *לבית הכנסת - אסור לשנותה*'; סבר רבי חייא בר אבא למימר לא שנא לדבר הרשות ולא שנא לדבר מצוה; אמר ליה רב אמי: הכי אמר רבי יוחנן: לא שנו אלא לדבר הרשות, אבל לדבר מצוה - מותר לשנותה, מדאמר רבי אסי אמר רבי יוחנן: 'עובד כוכבים שהתנדב מנורה או נר לבית הכנסת - עד שלא נשתקע שם בעליה (שעדיין אומרים "זו היא מנורה נדבתו של פלוני עובד כוכבים") - אסור לשנותה (דפעי [כדמפרש להלן]); משנשתקע שם בעליה - מותר לשנותה'; למאי (קאמר רבי אסי דאסור לשנותה)? אילימא לדבר הרשות - מאי איריא עובד כוכבים? אפילו ישראל נמי (כלומר: מדנקט רבי אסי 'עובד כוכבים דפעי וצועק "למה שניתם ממה שנתתי"' - מכלל דישראל, דלא פעי - שרי לשנויי לדבר מצוה; דאי בישראל אסור למה לי למנקט 'עובד כוכבים')! אלא לדבר מצוה, וטעמא דעובד כוכבים הוא, דפעי, אבל ישראל דלא פעי - שפיר דמי.

שעזרק (עובד כוכבים היה) טייעא אינדב שרגא לבי כנישתא דרב יהודה. שנייה רחבא, ואיקפד רבה!

איכא דאמרי שנייה רבא ואיקפד רחבא, ואיכא דאמרי שנייה חזני דפומבדיתא ואיקפד רחבא ואיקפד רבה;

מאן דשנייה סבר דלא שכיח (שעזרק במתא דליפעי, שסוחר היה ומחזר בעיירות), ומאן דאיקפד סבר זמנין דמקרי ואתי.

משנה:

הגוסס והיוצא ליהרג לא נידר ולא נערך (מפרש בגמרא טעמא);

רבי חנינא בן עקביא אומר: נערך (רבי חנינא בן עקביא - איוצא ליהרג פליג, אבל בגוסס – מודה, דכתיב [ויקרא כז,ח: ואם מך הוא מערכך] והעמידו [לפני הכהן] והעריך אותו [הכהן על פי אשר תשיג יד הנדר יעריכנו הכהן], וגוסס לאו בר העמדה והערכה הוא), מפני שדמיו קצובין (בפרשה ערכין; אבל אנודר – מודה: דהא כנמכר בשוק בעי למשיימיה, וזה אינו נמכר בשוק, כלומר: שאין אדם קונהו ויפסיד מעותיו);

רבי יוסי אומר: נודר ומעריך ומקדיש, ואם הזיק חייב. (ובגמרא מפרש מאי קא אתי רבי יוסי למימר: הא תנא קמא לא אמר 'אינו נודר': שאם אמר "דמי פלוני עלי" יפטר, דהא 'לא נידר' קאמר.)

גמרא:

בשלמא גוסס לא נידר, דלאו בר דמים הוא, ולא נערך - דלאו בר העמדה והערכה הוא; אלא יוצא ליהרג: בשלמא '*לא נידר*' - דלאו בר דמים הוא, אלא '*לא נערך*' - אמאי לא (הרי דמיו קצובין)?

דתניא: '*מנין היוצא ליהרג ואמר "ערכי עלי" שלא אמר כלום? - תלמוד לומר:* (ויקרא כז,כט) *כל חרם* [אשר יחרם מן האדם] *לא יפדה* [מות יומת] (מי שהוא ראוי ליחרם וליהרג אינו בכלל פדיון)*.*

*יכול אפילו קודם שנגמר דינו?*

*תלמוד לומר: 'מן האדם' - ולא כל האדם*'.

ולרבי חנינא בן עקביא, דאמר '*נערך, מפני שדמיו קצובין*', האי 'כל חרם' מאי עביד ליה?

לכדתניא: '*רבי ישמעאל בנו של רבי יוחנן בן ברוקה אומר: לפי שמצינו למומתים בידי שמים שנותנין ממון ומתכפר להם, שנאמר* (שמות כא,ל) אם כופר יושת עליו [ונתן פדין נפשו ככל אשר יושת עליו] (כגון האי דכתיב השור יסקל וגם בעליו יומת, והך מיתה ליכא למימר בידי אדם, דהא אמרינן בפרק קמא דסנהדרין (דף טו:) 'מות יומת המכה רוצח הוא [במדבר לה,כא]: '*על רציחתו אתה הורגו, ואי אתה הורגו על רציחת שורו*')*, יכול אף בידי אדם כן? - תלמוד לומר 'כל חרם לא יפדה';*

*אין לי אלא מיתות חמורות: שלא ניתנה שגגתן לכפרה* (כגון: מגדף ומקלל אביו, דאם עשה בשוגג - אינו בקרבן ולא בגלות)*, מיתות קלות שניתנה שגגתן לכפרה* (כלומר: דקלות להך מילתא שניתנה שגגתן לכפרה, כגון: רוצח - דשגגתו גולה, ועובד עבודה זרה ומחלל שבת ובא על הערוה - דשגגתו חטאת) - *מנין?*

*תלמוד לומר: 'כל חרם'*'.

[ברייתא זו דומה לספרא בחוקותי פרשתא ה פרק יב משנה ז, ולמכילתא משפטים מסכת דנזיקין פרשתא י; מלבי"ם משפטים סימן קט];

רבי יוסי אומר נודר ומעריך [ומקדיש, ואם הזיק - חייב]:

ותנא קמא, מי קאמר דלא? אלא בנודר ומעריך ומקדיש - כולי עלמא לא פליגי (דודאי נדרו נדר, והקדישו הקדש, ומעריך את אחרים, דהא בר דעה הוא); כי פליגי באם הזיק; תנא קמא סבר: אם הזיק - אינו חייב בתשלומין, ורבי יוסי סבר: אם הזיק - חייב בתשלומין.

[עיין תוספות ד"ה כי פליגי באם הזיק]

במאי קמיפלגי?

אמר רב יוסף: במלוה על פה (כגון זה שהזיק ולא עמד בדין על כך קודם למיתה) גובה מן היורשין קמיפלגי: תנא קמא סבר: מלוה על פה אינו גובה מן היורשין, ורבי יוסי סבר: מלוה על פה גובה מן היורשין (תשלומי נזק כתובין בתורה, ומדאורייתא משעבד ליה בעל כרחיה).

רבה אמר: דכולי עלמא מלוה על פה אינו גובה מן היורשין, והכא - במלוה כתובה בתורה קמיפלגי; תנא קמא סבר: מלוה כתובה בתורה לאו ככתובה בשטר דמיא, ורבי יוסי סבר: ככתובה בשטר דמיא.

ואיכא דמתני לה (להא דרב יוסף ורבה) אהא: '*היוצא ליהרג הוא שחבל באחרים חייב* (דבר דעה הוא)*; אחרים שחבלו בו פטורין* (דאין לו דמים ועומד הוא ליחבל; וכל הנך א'יוצא ליהרג' - בדיני ישראל קאמר)*; רבי שמעון בן אלעזר אומר: אף הוא, אם חבל באחרים – פטור, שלא ניתן לחזרת עמידת בית דין* (שאין אתה יכול להחזירו לבית דין ולעמוד בדין על מה שחבל, שאין מענין את דינו)'.

(ערכין ז,א)

מכלל דתנא קמא סבר ניתן לחזרת עמידת בית דין (בתמיה)?

אמר רב יוסף: במלוה על פה גובה מן היורשין קמיפלגי; תנא קמא סבר: מלוה על פה גובה מן היורשין, ורבי שמעון בן אלעזר סבר: אינו גובה מן היורשין;

רבה אמר: דכולי עלמא מלוה על פה אינו גובה מן היורשין, והכא במלוה הכתובה בתורה ככתובה בשטר קמיפלגי; תנא קמא סבר: ככתובה בשטר דמיא, ורבי שמעון בן אלעזר סבר: לאו ככתובה בשטר דמיא.

מיתיבי [תוספתא בבא קמא פ"ו מ"ב בשנוי לשון]: '*החופר בור ברשות הרבים ונפל עליו שור והרגו* (השור הרג את החופר) – פטור (בעל השור) [מן הכופר]*; ולא עוד אלא שאם מת השור - יורשי בעל הבור חייבין לשלם דמי שור לבעליו*' (אלמא מלוה הכתובה בתורה ככתובה בשטר דמיא, וקשיא למאן דאוקי פלוגתייהו דרבי יוסי ותנא קמא דמתניתין באם הזיק, דאם כן קשיא סתמא אסתמא)!? (ואיכא דמותיב הך תיובתא לרבי שמעון בן אלעזר, אבל פליאה בעיני: היאך יכול להקשות? הא רבי שמעון תנא הוא ופליג!?)

אמר רב אילא אמר רב: כשעמד בדין (קודם שמת, וחייבוהו לשלם, לפיכך גובה מן היורשין: דכיון דדינו חרוץ לשלם - הוה ליה כמלוה בשטר).

והא 'הרגו' קתני?

אמר רב אדא בר אהבה: כשעשאו טריפה.

והאמר רב נחמן: תני חגא 'מת וקברו (השור בבור)' (כגון שהפיל עמו חוליא, ואפילו הכי חייבין יורשין)?

והילכתא (הא דקתני 'יורשין חייבין') - (כגון) דייתבי דייני אפומא דבירא (וחייבוהו מיד לשלם).

[## גליון הש"ס: כעין זה בבבא מציעא ט,ב והלכתא בכפות]

תנו רבנן: '*היוצא ליהרג - מזין עליו מדם חטאתו ומדם אשמו* (זורקין בשבילו דם חטאתו ואשמו, ולא הויא כחטאת שמתו בעליה כל זמן שלא נהרג)*; חטא* (בשוגג) *באותה שעה* (שיצא ליהרג, כגון שראה חלב וכסבור שומן הוא ואכלו) *- אין נזקקין לו* (שיפריש קרבן ליקרב)';

מאי טעמא?

אמר רב יוסף: מפני שאין מענין את דינו (שימתינו מלהורגו עד שישחטו הזבח ויזרק הדם, שעינוי הדין הוא).

אמר ליה אביי: אי הכי, אפילו רישא נמי (דקתני כשחטא קודם לכן - מזין עליו: הרי ממתינים לו עד שישחט ויזרק)!?

כגון שהיה זבחו זבוח באותה שעה.

אבל אין זבחו זבוח – מאי? לא? אדתני '*חטא באותה שעה אין נזקקין לו*', ליפלוג וליתני בדידה: 'במה דברים אמורים? - שהיה זבח זבוח באותה שעה, אבל אין זבח זבוח – לא'!

הכי נמי קאמר: 'במה דברים אמורים? שהיה זבח זבוח באותה שעה, אבל אין זבח זבוח - נעשה כמי שחטא באותה שעה ואין נזקקין לו.

משנה:

האשה שיצאה ליהרג - אין ממתינין לה עד שתלד (אלא הורגין ולדה עמה, דחד גופא הוא);

האשה שישבה על המשבר (קודם שנגמר דינה) - ממתינין לה עד שתלד (דכיון דעקר ונע ממקומו - גופא אחרינא הוא);

האשה שנהרגה - נהנין בשערה (ובגמרא מפרש טעמא);

בהמה שנהרגה אסורה בהנאה (כדקיימא לן (פסחים דף כב:) 'ובעל השור נקי [שמות כא,כח] - כאדם שאומר לחבירו 'יצא פלוני נקי מנכסיו ואין לו בהן הנאה של כלום').

[שטמ"ק: פירש"י 'קודם נגמר דין' ולא נהירא דאיוצאת ליהרג קאי, ויוצאת ליהרג היינו אחר גמר דין ... הילכך אחר גמר דין איירי ואפילו הכי כיון דנעקר ממנה – גופא אחרינא הוא ולא קטליה לה ועיי"ש בענינים חשובים .]

תוספות ד"ה ישבה על המשבר כו'. פרש"י קודם שנגמר דינה – וליתא: דאיוצא ליהרג קאי, וכל היוצא ליהרג לאחר גמר דין, כדמשמע בכל הנהו דמדכר לעיל במתניתין בשמעתין, וכן משמע בפרק 'כל הגט' (גיטין דף כח:) דמדבר ביוצא לידון ויוצא ליהרג; והיינו טעמא דרישא דאין ממתינין: משום עינוי הדין, כדמשמע פרק 'אחד דיני ממונות' (סנהדרין דף לה.) דליכא עינוי הדין אלא לאחר גמר דין, מדקאמר '*היכי ליעביד לדייניה במעלי שבתא ולגמר דיניה בשבתא וליקטליה בחד בשבתא נמצא אתה מענה את דינו וכו' ליגמר דיניה בחד בשבתא קא מנשו לטעמייהו ולעינוי לא חיישינן*'.

גמרא:

פשיטא: גופה היא!?

איצטריך: סלקא דעתא אמינא 'הואיל וכתיב (שמות כא,כב) [וכי ינצו אנשים ונגפו אשה הרה ויצאו ילדיה ולא יהיה אסון ענוש יענש] כאשר ישית עליו בעל האשה [ונתן בפללים] - ממונא דבעל הוא, ולא ליפסדיה מיניה' - קא משמע לן.

ואימא הכי נמי?

אמר רבי אבהו אמר רבי יוחנן: אמר קרא: (דברים כב,כב) [כי ימצא איש שכב עם אשה בעלת בעל ומתו גם שניהם האיש השכב עם האשה והאשה ובערת הרע מישראל] ומתו גם שניהם - (שניהם מיותר, לדרשה:) לרבות את הוולד (קסלקא דעתא משניהם יליף: מדהוה ליה למיכתב ומתו ואנא ידענא דאין 'ומתו' פחות משנים).

והאי מיבעי ליה '*עד שיהו שניהן שוין* (הנואף והנואפת יהו בני עונשין, אבל אם היתה היא קטנה והוא גדול, או הוא קטן - דלאו בר עונשין, והיא גדולה ובת עונשין - אין הגדול נהרג) *- דברי רבי יאשיה*'?

(ומשני:) כי קאמרת - מ'גם' (ילפינן).

ישבה על המשבר [ממתינין לה עד שתלד]:

מאי טעמא?

כיון דעקר - גופא אחרינא הוא.

אמר רב יהודה אמר שמואל: האשה היוצאה ליהרג - מכין אותה כנגד בית הריון כדי שימות הוולד תחילה, כדי שלא תבא לידי ניוול (שאם יהא חיות בולד - יצא לאחר מיתת אמו, וניוול הוא).

למימרא דהיא קדמה ומתה ברישא? והא קיימא לן דוולד מיית ברישא, דתנן [נדה פ"ה מ"ג – בשנוי לשון]: '*תינוק בן יומו... נוחל ומנחיל* (אם נפלה לו ירושה בו ביום, ובו ביום מת - מנחילה לקרוביו מאביו)', ואמר רב ששת: '(האי '*נוחל ומנחיל*' ליכא לאוקומי בנכסי אביו, דאי נמי לא אתיליד איהו הוו ירתי קרוביו נכסי אביו היכא דאין בנים, אלא) נוחל בנכסי האם (אם מתה בו ביום) להנחיל לאחין מן האב (ואפילו הוא מת בו ביום - נוחל נכסי אמו ומנחילן מכחו לאחיו מאביו שאינן בני אמו, דאי לאו הוא הוו ירתי לה קרוביה, ולא אמרינן 'נפל הוא ואינו בן נחלה'); דווקא בן יום אחד, אבל עובר (אם מתה מעוברת) לא (לא ירתי לה קרובי העובר)? (ומשני [רב ששת]:) דהוא מיית ברישא (כשהיא מתה מיתת עצמה), ואין הבן יורש את אמו בקבר להנחיל לאחין מן האב' [עד כאן דברי רב ששת, ומדבריו רואים כי עובר מת ברישא]!?

הני מילי לגבי מיתה: איידי דוולד זוטרא חיותיה עיילא טיפה דמלאך המות ומחתך להו לסימנין, אבל נהרגה - היא מתה ברישא.

(ופרכינן: וגבי מיתה מי מיית הוא ברישא?) והא הוה עובדא ופרכיס (לאחר מיתת אמו) עד תלת פרכוסי?

מידי דהוי אזנב הלטאה, דמפרכסת (זנב הלטאה, אם חותכין אותה - מפרכסת החתיכה ואף על פי שאין בה חיות).

אמר רב נחמן אמר שמואל: האשה שישבה על המשבר ומתה בשבת - מביאין סכין ומקרעים את כריסה ומוציאין את הוולד. (דזימנין דמיקרי דהיא מייתא ברישא.)

פשיטא? מאי עביד?

(ערכין ז,ב)

מחתך בבשר הוא (ואין חיוב אלא בחובל בחי, דמוציא דם)?

אמר רבה: לא נצרכה להביא סכין דרך רשות הרבים, ומאי קמשמע לן? - דמספיקא מחללינן שבתא? תנינא [יומא פ"ח מ"ז]: '*מי שנפלה עליו מפולת ספק הוא שם ספק אינו שם ספק חי ספק מת ספק כנעני ספק ישראל מפקחין עליו את הגל*'!?

מהו דתימא 'התם הוא דהוה ליה חזקה דחיותא, אבל הכא דלא הוה ליה חזקה דחיותא מעיקרא - אימא לא' - קא משמע לן.

האשה שנהרגה [נהנין בשערה; בהמה שנהרגה אסורה בהנאה]:

ואמאי? איסורי הנאה נינהו (מת אסור בהנאה, דכתיב ותמת שם מרים (במדבר כ,א) וגמר שם שם מעגלה ערופה [דברים כא,ד: וערפו שם את העגלה בנחל]) [במסכת עבודה זרה ב'אין מעמידין' (דף כט:)])?

אמר רב: באומרת "תנו שערי לבתי".

אילו אמרה "תנו ידי לבתי" מי יהבינן לה?

אמר רב: בפאה נכרית (לאו שערה ממש קאמר, אלא שהיתה לה פיאה משיער אשה אחרת קשורה לשערה [דרגילות היו נשים כששערן מועט לקשור שיער נשים נכריות לשערן והוא פיאה נכרית], ואמרה "תנו אותה לבתי", וקא משמע לן מתניתין דאף על גב דקשורה לה, כיון דאמרה "תנו" גליא דעתה דלא ניחא לה דתיהוי כגופה לאיתסורי בהדיה, וכנטולה מחיים דמיא).

טעמא דאמרה "תנו" הא לא אמרה "תנו" - גופה הוא, ומיתסר? – והא מיבעיא ליה לרבי יוסי ברבי חנינא, דבעי רבי יוסי ברבי חנינא: 'שער נשים צדקניות (של עיר הנדחת שלא הודחו עמה) מהו?' ואמר רבא (התם ב'חלק' (סנהדרין דף קיב.)) : בפאה נכרית (פיאה נכרית שקשרה הצדקת לשערה) קמיבעיא ליה (אי כגופה היא וניצול, אי כממונה? וקיימא לן (שם) 'צדיקים שבתוכה יוצאין ממנה ערומים וכל ממונם נשרף', דכתיב ואת כל שללה תקבוץ [אל תוך רחבה ושרפת באש] [דברים יג,יז] אלמא מספקא ליה אי כגופה אי לאו כגופה, ותיפשוט ליה מהכא דגופה הוא, דטעמא דאמרה "תנו" כו')?

כי קמיבעיא ליה לרבי יוסי ברבי חנינא - דתלי בסיכתא; הכא דמחבר בה; טעמא דאמרה "תנו", הא לא אמרה "תנו" - גופה הוא, ומיתסר.

קשיא ליה לרב נחמן בר יצחק (הא דמוקמינן למתניתין בפיאה נכרית): והא דומיא דבהמה קתני, מה התם גופיה - אף הכי נמי גופיה!?

אלא אמר רב נחמן: (לעולם שערה ממש, ודקשיא לך 'איסורי הנאה נינהו'? - לא קשיא:) זו - מיתתה אוסרתה (דשיער המת לא מיתסר בהנאה, דלא דמי לשיער בהמה שנהרגה: דאשה - מיתתה אוסרתה, ושיער לאו בר מיתה הוא: שאין עשוי להשתנות), וזו (אבל בהמה) - גמר דינה אוסרתה (כדאמר בפסחים בפרק 'כל שעה' (דף כב:) '*ממשמע שנאמר* [שמות כא,כח] *סקל יסקל השור איני יודע שהוא נבילה ואסורה באכילה? ומה תלמוד לומר: לא יאכל את בשרו? מגיד שאם שחטו לאחר גמר דינו – אסור; ואין לי אלא באכילה, בהנאה מנין?* כו', והילכך: כל דמחובר בה בשעת גמר דין מיתסר בהדה).

תני לוי כוותיה דרב, תני לוי כוותיה דרב נחמן בר יצחק;

תני לוי כוותיה דרב (דמוקים לה בדאמרה תנו ובפיאה נכרית): '*האשה שיוצאה ליהרג ואמרה "תנו שערי לבתי" – נותנין; מתה (ולא אמרה "תנו") - אין נותנין. מפני שהמת אסור בהנאה*';

פשיטא (דמשום הכי אין נותנין: שהמת אסור בהנאה)?

אלא (ודאי הכי קאמר:) '*שנוֹיי המת* (כגון פיאה נכרית) *אסור בהנאה*' (ולהכי קתני להאי '*מפני*': משום דקא בעי לגלויי עלה דלאו בשערה ממש קא מיירי);

תניא כוותיה דרב נחמן בר יצחק: '*האשה שמתה - נהנין בשערה; בהמה שנהרגה - אסורה בהנאה* (אפילו שערה)*; ומה הפרש בין זה לזה? - זו מיתתה אוסרתה, וזו גמר דינה אוסרתה*'.

הדרן עלך הכל מעריכין